hotchpotch/miracl-hf-unified huggingface dataset:
ข้าวเหนียวหมูปิ้ง
ข้าวเหนียวหมูปิ้ง เป็นภาพยนตร์ไทยที่กำกับโดย ศิวาภรณ์ พงษ์สุวรรณ ฉายครั้งแรกเมื่อ 12 มกราคม พ.ศ. 2549 เป็นเรื่องราวเกี่ยวกับความผูกพัน และการผจญภัยของเด็กหนุ่มที่ชื่อ ภานุพงศ์ กับ ศตวรรษเทศกิจที่เขาได้พบกันข้างทาง ได้แรงบันดาลใจมาจากการใช้ชีวิตจริงของเด็กหนุ่มชื่อเต๋า (นามสมมติ) การใช้ชีวิตที่แสนยากลำบากบนถนนปรีดีย์ของเขากับเทศกิจที่พามาพบกันจะเป็นเช่นไรตามไปดู
คู่นี้หนุงหนิงแนบแน่น ไม่ใช่แฟนแต่มากกว่าเพื่อน เรื่องเล่ามิตรภาพของเด็กหญิงวัย 8 ขวบ กับเจ้า Dog ตัวจิ๋ว หนีบลูกซึ้งส่งเสียง โฮ่ง โฮ่ง เรียกรอยยิ้มและเสียงหัวเราะจากคุณ กะเทาะสายใยแห่งมิตรภาพความรู้สึก ที่ครั้งหนึ่งเด็กๆ ทุกคนเคยมีให้กับเพื่อนแท้ 4 ขา...
สำหรับ ข้าวเหนียว (เกรซ - นวรัตน์ เตชะรัตนประเสริฐ) แล้วการที่จู่ๆ แม่บี (นุ่น สินิทธา บุณยศักดิ์) ก็เอาข้าวเหนียวมาฝากไว้ที่บ้านญาติๆ ไม่ทันตั้งตัว ข้าวเหนียวอดน้อยใจแม่บีไม่ได้จริงๆ นะ ถึงแม้ว่าในบ้านหลังใหม่จะมีญาติๆ ของแม่อยู่กันตั้งหลายคน ไม่ว่าจะเป็น ยายอุ่น (มารศรี อิศรางกูร ณ อยุธยา), ป้าเกด (เนาวรัตน์ ซื่อสัตย์), อาเปี๊ยก (เปี๊ยก ดีเจสยาม) แต่ทำไมนะ ข้าวเหนียวยังรู้สึกเหงาอยู่เลย ก็คงมี น้าเล็ก (กาละแมร์ - พัชรศรี เบญจมาศ) นี่แหละ ที่ข้าวเหนียวรู้สึกสนิทหน่อย อาจจะเป็นเพราะน้าเล็กแกคงรู้ว่าข้าวเหนียวเหงา และอดคิดถึงแม่ไม่ได้นั่นเอง
เหมือนอย่างเคย.. วันนี้ข้าวเหนียวโดดเรียนอีกแล้ว ข้าวเหนียวเดินเรื่อยเปื่อยไปแถวสยาม เห็นคนซื้อหมูปิ้ง แต่ที่น่าแปลกใจ มีเจ้าหมาน้อยตัวสีน้ำตาล ท่าทางมันดูน่าสงสารเหมือนข้าวเหนียวเลย มันคงหิวนะ เห็นส่งเสียงร้องขอกินหมูปิ้ง จากคนขายและคนซื้อที่ยืนอยู่ ดูๆ ไป ข้าวเหนียวว่าหน้าตามันตลกดี ปากมอมๆ สีดำ ท่าทางน่ารักจัง คิดแล้วก็อยากเป็นเพื่อนกับมัน
ข้าวเหนียวเลยตัดสินใจอุ้มมันใส่กระเป๋า เอากลับไปบ้านด้วยดีกว่า อย่างน้อยถึงมันไม่มีใคร มันก็ยังมีข้าวเหนียว "เอางี้นะ ข้าวเหนียวจะตั้งชื่อมันว่า 'หมูปิ้ง' 'ข้าวเหนียวกับหมูปิ้ง' ฟังดูน่ารักดี"
แต่ไม่ใช่ว่าข้าวเหนียวจะเลี้ยงหมูปิ้งได้ง่ายๆ นะ เพราะน้าเล็กเคยบอกว่า ที่บ้านคับแคบ แล้วยายอุ่นเองก็แพ้ขนหมาด้วย คงเลี้ยงหมาไม่ได้ ยังไงก็ตามข้าวเหนียวจะไม่มีวันทิ้งหมูปิ้ง ข้าวเหนียวตัดสินใจเอามันขึ้นไปเลี้ยงบนดาดฟ้าดีกว่า เวลาหมูปิ้งส่งเสียงจะได้มีใครรู้ และทุกๆ วัน ข้าวเหนียวก็จะเอาหมูปิ้งใส่กระเป๋าไปโรงเรียนด้วยกัน อีกอย่าง ข้าวเหนียวไม่อยากให้หมูปิ้งอยู่คนเดียว เพราะแถวบ้านชอบมีพวกจับหมามาด้อมๆ มองๆ ด้วย แต่แล้ววันหนึ่งฝนตกหนักมาก หมูปิ้งที่อยู่บนดาดฟ้าเลยไม่สบาย ข้าวเหนียวตัดสินใจทุบกระปุกพี่หมู เอาเงินพาหมูปิ้งไปหาหมอ
หลังจากนั้น ที่บ้านก็รู้กันว่าข้าวเหนียวแอบเลี้ยงหมูปิ้ง น้าเล็กบอกว่ายายอุ่นแพ้ขนหมา จะเอาหมูปิ้งไปปล่อย แต่ข้าวเหนียวขอร้องไว้ว่า "รอให้มันหายจากไข้ก่อนได้ไหมน้าเล็ก แม่บีจ๋า ข้าวเหนียวคิดถึงแม่บีจัง เมื่อไรแม่บีจะกลับมา น้าเล็กจะเอาหมูปิ้งไปปล่อยไหมเนี้ยะ.."
ติดตามเรื่องราวความผูกพัน และการผจญภัยของข้าวเหนียวกับหมูปิ้ง ที่เพิ่งเริ่มต้นขึ้นเท่านั้น เพราะยังมี เขาดิน (แจ๊ค - เฉลิมพล ทิฆัมพรธีรวงศ์), คุณนายสายป่าน (ดารุณี กฤตบุญญาลัย) ที่รักหมาทุกตัวบนโลกใบนี้ รวมทั้งแก๊งค์ขายพวงมาลัย...
กังฟูแพนด้า จอมยุทธ์พลิกล็อค ช็อคยุทธภพ
กังฟูแพนด้า จอมยุทธ์พลิกล็อก ช็อคยุทธภพ () สร้างโดยดรีมเวิร์กสแอนิเมชัน จัดฉายโดยพาราเมาต์พิกเจอส์
โป แพนด้าตัวใหญ่ ที่มีความฝันว่าจะได้เข้ารวมการประลองเจ้ายุทธจักรและรักวิชากังฟู ผู้มาจากแดนไกล ปรมจารย์ ชิฟู ผู้ฝึกสอน 5 จอมยุทธ นางพยัคฆ์, กระเรียน, ตั๊กแตน, อสรพิษ และ วานร แต่ก่อนที่พวกเขาจะไหวตัวทัน ไต้ลุง เสือดาวหิมะจอมโฉด ที่คิดแค้นใช้วิชาที่อาจารย์ชิฟูเป็นผู้สอนวิทยายุทธ์ให้ได้หลุดออกจากคุกชอกำและกลับมาแก้แค้น จึงเป็นหน้าที่ของโป กังฟูแพนด้าที่จะปกป้องทุกคนจากภยันตรายที่จะมาเยือน
"ดูตัวละครทั้งหมดได้ที่ รายชื่อตัวละครในกังฟูแพนด้า"
กังฟูแพนด้าได้ถูกถ่ายทอดเป็นแบบฉบับมังงะในประเทศญี่ปุ่น เมื่อกันยายน ค.ศ. 2008 เขียนโดย Hanten Okuma มีตัวละครใหม่ จุน เข้าประกอบด้วย
อาร์ร์ร์! ไข่ซ่าส์! โลกา...ก๊าก!!
อารร์! ไข่ซ่าส์! โลกา...ก๊าก!!! (RRRrrrr!!!) เป็นภาพยนตร์แนวตลก เกี่ยวกับมนุษย์ยุคหินของประเทศฝรั่งเศส ออกฉายในปี พ.ศ. 2547 กำกับโดย Alain Chabat
เดอะทิงทิงส์
เดอะ ทิง ทิงส์ () เป็นวงดนตรีจากประเทศอังกฤษ ในแนวอิเล็คโทร-อินดี้-ป็อป ประกอบด้วยสมาชิก 2 คน คือ เคที่ ไวท์ (ร้องนำ,เบสดรัม,กีตาร์) นักร้องสาวจากแมนเชสเตอร์ และ จูลส์ เดอ มาร์ติโน (ร้อง,กลอง ,อีเลคโทรนิก) หนุ่มจากลอนดอน
ชื่อวงชื่อวง The Ting Tings มาจากชื่อ เพื่อนสาวชาวจีน ‘Ting Ting’ ของเคที่ และยังมาจากเสียง Ting ที่มักจะดังเวลาที่เราคิดอะไรดีๆ ออก และยังหมายถึงเสียงกระดิ่งเวลามันดังอีกด้วย นอกจากนี้ยังหมายถึงสมาชิก 2 คนของวง จึงเป็น 2 Tings
โดยนิตยสาร NME ของประเทศอังกฤษ ได้กล่าวว่า “วง The Ting Tings เป็นวงดนตรีหน้าใหม่ที่น่าตื่นเต้นเร้าใจที่ของประเทศอังกฤษเลยทีเดียว” และยังเป็นวงที่มีคะแนนโหวตสูงสุดเป็นอันดับ 3 จาก BBC ให้เป็น “1 ใน 10 วงดนตรีที่น่าจับตามองที่สุดแห่งปี 2008” มีผลงานอัลบั้มแรกคือ ‘We Started Nothing” ซึ่งสามารถขึ้นอันดับ 1 ในอังกฤษได้ และมีซิงเกิลดังคือเพลง "That's Not My Name" ที่สามารถขึ้นอันดับ 1
จักรพรรดิซ่งเกาจง
สมเด็จพระจักรพรรดิซ่งเกาจง (12 มิถุนายน ค.ศ. 1107 – 9 พฤศจิกายน ค.ศ. 1187) พระนามเดิม "เจ้าโก้ว" ทรงเป็นจักรพรรดิองค์ที่ 10 แห่งราชวงศ์ซ่งของประเทศจีน และเป็นจักรพรรดิองค์แรกของแห่งราชวงศ์ซ่งใต้ ในปี ค.ศ. 1127 พระองค์ได้ละทิ้งราชธานีไคเฟิงหลังการรุกรานของชนเผ่าจูร์เชนหรือพวกจิน ไปตั้งมั่นที่เมืองหลินอัน (臨安; ปัจจุบันนี้คือเมืองหางโจว 杭州) จากนั้นจึงได้เสด็จขึ้นครองราชย์และสถาปนาราชวงศ์ซ่งขึ้นใหม่ในชื่อราชวงศ์ซ่งใต้ พระองค์ทรงอยู่ในราชสมบัติระหว่างปี ค.ศ. 1127 - 1162
จักรพรรดิซ่งเกาจงเป็นพระราชโอรสองค์ที่ 5 ของจักรพรรดิซ่งฮุ่ยจง และเป็นพระราชอนุชาต่างพระราชมารดาของจักรพรรดิซ่งชินจง พระราชมารดาของพระองค์เป็นพระสนมจากสกุลเว่ย (韋) ซึ่งได้รับการสถาปนาหลังการสิ้นพระชนม์จากจักรพรรดิซ่งเกาจงเป็นพระพันปีหลวงเสียงหยิน (顯仁皇后, ค.ศ. 1080 - 1159)
จักรพรรดิซ่งเกาจงทรงเคยปกครองพื้นที่แห่งหนึ่งราชวงศ์ซ่งเหนือมาก่อน ต่อมาหลังจักรพรรดิซ่งชินจงและจักรพรรดิซ่งฮุ่ยจงทรงถูกพวกจินจับกุมเป็นเชลยแล้ว พระองค์จึงขึ้นครองราชสมบัติเป็นจักรพรรดิลำดับถัดมาและสถาปนาราชวงศ์ซ่งใต้ขึ้น ในรัชกาลของพระองค์นั้นจักรวรรดิซ่งใต้ต้องทำสงครามกับชาวจินอยู่เสมอ ในชั้นต้นพระองค์ได้ให้แม่ทัพคนสำคัญ เช่น หลี่กัง งักฮุย หานซื่อจง และอวี่หยุนเหวิน ตรึงกำลังชาวจินไว้ อย่างไรก็ตาม หลังจากการต่อสู้ยาวนาหลายปีและประสบชัยชนะด้านการทหาร จักรพรรดิซ่งเกาจงก็ได้ทรงเปลี่ยนมาดำเนินนโยบายสันติและปกป้องดินแดนเป็นหลัก หนึ่งในเหตุผลสำคัญในการดำเนินนโยบายดังกล่าวก็คือ พระองค์และอัครมหาเสนาบดีฉินฮุ่ยไม่ต้องการให้กองทัพซ่งใต้เอาชัยจากชาวจินอย่างเบ็ดเสร็จและช่วยเหลือจักรพรรดิซ่งชินจงและจักรพรรดิซ่งฮุ่ยจงได้ เพื่อว่าจักรพรรดิซ่งเกาจงจะได้อยู่ในราชสมบัติต่อไป ผลที่ปรากฏคือพระองค์และฉินฮุ่ยได้วางแผนบังคับให้แม่ทัพงักฮุยต้องถอนทัพกลับมาด้วยคำสั่งที่กำกวม แล้วหาทางจับงักฮุยประหารชีวิตเสียโดยปราศจากความผิด และถอดถอนแม่ทัพหานซื่อจงออกจากตำแหน่งทางการทหารทั้งหมด จากนั้นพระองค์ได้ลงพระนามใน “สัญญาสงบศึกเส้าซิง” กับชาวจิน ซึ่งสัญญาที่ซ่งใต้เสียเปรียบจินเป็นอย่างมาก กล่าวคือ ซ่งใต้ต้องยอมยกดินแดนจำนวนมากให้แก่ราชวงศ์จินเพื่อแลกกับการสงบศึก และต้องส่งบรรณาการให้กับชาวจินด้วย
จักรพรรดิซ่งเกาจงยังทรงเป็นกวีที่สำคัญพระองค์หนึ่งของจีน และทรงมีอิทธิพลอย่างสำคัญต่อกวีชาวจีนในรุ่นต่อมาด้วย ผลงานชิ้นหนึ่งของพระองค์ที่ยังหลงเหลือมาถึงปัจจุบันคือ "บทกวีสี่วรรคว่าด้วยภูเขาสวรรค์" (Quatrain on the Heavenly Mountain)
จักรพรรดิซ่งเกาจงสละราชสมบัติเมื่อปี ค.ศ. 1162 หลังครองราชย์นานกว่า 35 ปี แต่ยังทรงดำรงพระชนม์จนถึง ค.ศ. 1187 จึงเสด็จสวรรคต พระชนมายุได้ 80 พรรษา
คิว (เพลง)
"คิว" () เป็นซิงเกิลของ Mental Cube หรือที่รู้จักในนาม เดอะฟิวเจอร์ซาวด์ออฟลอนดอน ออกจำหน่าย ในปี พ.ศ. 2533
ปาปัวนิวกินี (เพลง)
ปาปัวนิวกินี () เป็น ซิงเกิลแรกของวงอีเลคโทรนิก เดอะฟิวเจอร์ซาวด์ออฟลอนดอน ออกจำหน่าย ในปี พ.ศ. 2534 ได้มีนักร้องรับเชิญอย่าง ลิซ่า เจอร์ราด นี้ซิงเกิลแนว แทรนซ์ ในยุคแรกๆ
วีแฮฟเอ็กซ์โพลซีฟ
วีแฮฟเอ็กซ์โพลซีฟ () เป็นเพลงของวง เดอะฟิวเจอร์ซาวด์ออฟลอนดอน ออกจำหน่ายเมื่อวันที่ 31 มีนาคม พ.ศ. 2540
อภิสมัย ศรีรังสรรค์
แพทย์หญิง อภิสมัย ศรีรังสรรค์ อดีตนางสาวไทยประจำปี พ.ศ. 2542 นับเป็นคนที่ 36 เป็นผู้ประกาศข่าวและพิธีกรประจำสถานีโทรทัศน์ไอทีวีและช่อง 7 สี ปัจจุบัน เป็น ผู้อำนวยการศูนย์จิตรักษ์กรุงเทพ โรงพยาบาลกรุงเทพ
พ.ญ.อภิสมัย ศรีรังสรรค์ เกิดเมื่อวันที่ 15 ธันวาคม พ.ศ. 2517 ณ จังหวัดนครปฐม จบประถมศึกษาที่โรงเรียนฐานบินกำแพงแสน มัธยมศึกษาตอนต้นที่โรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน มัธยมศึกษาตอนปลายโรงเรียนสตรีวิทยา จบการศึกษาปริญญาตรีจาก คณะแพทยศาสตร์ มหาวิทยาลัยขอนแก่น วุฒิบัตรผู้เชี่ยวชาญสาขาจิตเวชศาสตร์ ภาควิชาจิตเวชศาสตร์ คณะแพทยศาสตร์ศิริราชพยาบาล และได้เข้าทำงานที่โรงพยาบาลศรีธัญญา กรมสุขภาพจิต กระทรวงสาธารณสุข จังหวัดนนทบุรีแล้วได้อยู่ฝ่ายจิตแพทย์ทั่วไป
เบิร์ทได้เข้าประกวดนางสาวไทยประจำปี พ.ศ. 2542 และชนะการประกวดได้รับตำแหน่งนางสาวไทยคนที่ 36 ได้เป็นตัวแทนสาวไทยไปประกวดนางงามจักรวาล 1999 ที่ตรินิแดดและโตเบโก และเป็นนางสาวไทยคนสุดท้ายที่ได้ไปประกวดนางงามจักรวาลหลังประกวดแล้วได้เป็นผู้ประกาศข่าวสถานีโทรทัศน์สีกองทัพบกช่อง 7 ต่อมาได้เป็นพิธีกรรายการเพราะฉันคือผู้หญิงทาง ไอทีวีปัจจุบันเป็นผู้อำนวยการศูนย์จิตรักษ์กรุงเทพ โรงพยาบาลกรุงเทพ
ด้านชีวิตส่วนตัว อภิสมัย ศรีรังสรรค์ ได้เข้าพิธีมงคลสมรสอย่างหวานชื่น มร.แอนดริว ชาร์ล เมลก้า เจ้าบ่าวชาวอเมริกัน เมื่อวันที่ 21 มกราคม พ.ศ. 2555
เชร็ค 3
เชร็ค 3 () เป็นภาพยนตร์แอนิเมชันในปี 2007 เป็นภาพยนตร์ภาค 3 ของเชร็ค สร้างโดยเจฟฟรีย์ แคตเซนเบิร์กให้กับดรีมเวิร์กส์แอนิเมชัน และจัดจำหน่ายโดยพาราเมาต์พิกเจอส์ ออกฉายในสหรัฐอเมริกาเมื่อวันที่ 18 พฤษภาคม ค.ศ. 2007
ใน ฟาร์ ฟาร์ อเวย์ กษัตริย์แฮโรล์เกิดอาการป่วยหนัก เขาได้บอกกับเชร็คเพื่อหากษัตริย์ครองราชสมบัติคนต่อไป แล้วกษัตริย์แฮโรลด์จึงสิ้นพระชนม์บนพระแท่นบรรทมดอกบัวในอ่างน้ำทองคำ 
พระราชวงศ์และประชาชนทุกคนไว้อาลัยกันอย่างแสนเศร้า ส่วนเจ้าชายชาร์มมิ่งจะได้ขึ้นเป็นกษัตริย์แห่ง ฟาร์ ฟาร์ อเวย์ วันรุ่งขึ้น เชร็คและสหาย 2 ตัว ดองกี้ และ พุซ อิน บู๊ท ได้ออกเดินทางไปที่ไกลไปถึงที่หมาย ฟีโอน่าได้ตะโกนกับเชร็คว่า "เจ้ากำลังจะเป็นพ่อแล้ว" พอมาถึงเชร็คและสหายได้ไปถึงเกาะแห่งหนึ่ง เกาะนั้นเป็นที่ตั้งของมหาวิทยาลัยที่ใหญ่โตมากที่สุด เขาและสหายได้ไปหากษัตริย์ต่อไป คือ "อาร์เธอร์หรือ อาร์ตี้" เชร็คได้จับผิดคนมาเป็นแลนซ์ลอดแทน ขณะที่เชร็คจับแลนซ์ลอดอยู่ แลนซ์ลอดพูดกับเชร็คว่า "ปล่อยข้า อสูรกาย" และเชร็คย้อนต่อว่า "หยุดดิ้นได้ไหม อาร์เธอร์" แลนซ์ลอดพูดอีกทีว่า "ข้าไม่ใช่ อาร์เธอร์ ข้าชื่อแลนซ์ลอด คนผอมแห้งนี่สิ อาร์เธอร์" แล้วอาร์ตี้คนนี้ตกใจวิ่งหนีไปในที่สุด พวกนักศึกษาได้เข้าการประกวดมาสคอตแห่งปีนี้ พวกเชร็คได้มาอาคารนี้เพื่อหาอาร์เธอร์ ซึ่งเขาถูกห้อยตัวอยู่ข้างบน นักศึกษาทุกคนสั่งให้เชร็คเขมือบเขา เชร็คไม่ฟังใครได้มาบอกกับนักศึกษาว่า "เรามาที่นี่ เพื่อไม่กินเขา" แล้วเชร็คแต่งตั้งให้เขาเป็นกษัตริย์ของฟาร์ ฟาร์ อเวย์ คนใหม่ อาร์ตี้ได้กล่าวกับนักศึกษาเพื่อจะไปสู่โลกใหม่อย่างเต็มที่สำหรับเขา
แล้วเชร็คพร้อมสหาย ได้ขึ้นเรือเพื่อไปท่าเรือของฟาร์ ฟาร์ อเวย์ และอาร์เธอร์กำลังเร่าร้อนกับการเป็นกษัตริย์อยู่ แล้วอาเธอร์ขับเรือจนเกิดปัญหาขึ้นและเรือลำนี้ไปติดที่เกาะของเมอร์ลิน ซึ่งเมอร์ลินนั้นอาศัยอยู่ในถ้ำนี้ เชร็ค สหาย และ อาร์เธอร์ ได้ไปพบกับเมอร์ลิน แล้วพักค้างคืนที่นี่ ตอนต่อมาเจ้าชายชาร์มมิ่งพร้อมกับพวกวายร้ายทั้งหมดได้ออกโจมตีนคร ฟาร์ ฟาร์ อเวย์ และครองอาณาจักรแห่งนี้ ราชินีลิลเลี่ยนกับเจ้าหญิงในเทพนิยายทั้งหมดที่จะหาทางหนีรอด ยกเว้นราพันเซลเท่านั้นที่ถูกจับไปพบชาร์มมิ่งในความรักของเธอ ตอนนั้นที่เกาะของเมอร์ลินกัปตันฮุกและลูกน้องได้จับเชร็คพร้อมสหาย และเชร็คได้กำจัดศัตรูหมดสิ้น ขณะนั้นบนเวทีของชาร์มมิ่ง ราพันเซลได้เริ่มเล่นละครบนหอคอยจำลอง เชร็คได้แอบเข้าไปบุก แต่เชร็คถูกมัดโซ่ไว้แล้วชาร์มมิ่งได้ให้อธิบายกับผู้ชม ในเรื่องการฆ่าเชร็คพร้อมกับสหายของเขา แต่แล้วอาร์ตี้ได้เข้ามาปลอบโยนให้กับเหล่าร้ายให้เป็นจิตใจดี ชาร์มมิ่งโกรธกับอาร์ตี้และแย่งบัลลังค์คืนแต่ชาร์มมิ่งพลาดท่าไปในการต่อสู้ แต่แล้วหางของดราก้อนได้ฟาดหอคอยจำลองทับใส่ชาร์มมิ่งเสียชีวิตและมงกุฎของเขาได้กระเด็นออกมา แล้วเชร็ค และ ทุกคนยินดีให้อาร์ตี้เป็นกษัตริย์ของฟาร์ ฟาร์ อเวย์ ตลอดมา และในกระท่อมของเชร็คนั้น เชร็คและฟีโอน่าได้เป็นครอบครัวและมีลูกอย่างสมหวัง
เอเวอร์แลนด์
เอเวอร์แลนด์ () เป็นสวนสนุกกลางแจ้งของประเทศเกาหลีใต้ สวนสนุกนี้ถูกขนานนามว่า ดิสนีย์แลนด์เกาหลี เป็นสวนสนุกกลางแจ้งที่ใหญ่ที่สุดของประเทศ โดยมีบริษัทซัมซุงเป็นเจ้าของ ตั้งอยู่ท่ามกลางหุบเขา ท่านจะได้นั่งกระเช้าลิฟท์ และท่องไปกับโลกของสัตว์ป่าซาฟารี ชมไลเกอร์ (สิงโตผสมกับเสือ) แฝดคู่แรกของโลก ที่นี่ท่านจะพบว่าเจ้าป่าสิงโต และเสือสามารถอยู่ด้วยกันได้อย่างเป็นสุข ชมความน่ารักของหมีที่สามารถสื่อสารกับคนขับรถได้เป็นอย่างดี เข้าสู่ดินแดนแห่งเทพนิยาย สวนสี่ฤดู ซึ่งจะปลูกดอกไม้เปลี่ยนไปตามฤดูกาลและสนุกกับเครื่องเล่นนานาชนิด อาทิเช่น สเปสทัวร์ รถไฟเหาะ หนอนสะบัด ชมกิจกรรมและการแสดงต่าง ๆ ที่จัดตามตารางประจำวัน ด้วยบัตรเข้าชมแบบ Big 5 ชอบปิ้งในร้านค้าของที่ระลึกและ Outlet
อีเทิร์นนิตี้บ็อกซ์
อีเทิร์นนิตี้บ็อกซ์ (Eternity-Box) ก่อตั้งในต้นปี 2548 โดยเริ่มจากมีแค่ กีต้าร์ เบส กลอง ไม่มีคนร้อง รวมตัวมาได้เป็นระยะเวลาเกือบครึ่งปี จึงได้มีนักร้องนำเข้ามาร่วมทำงานด้วย หลังจากนั้นได้เริ่มต้นการแสดงดนตรีโดยการเล่นเพลง Cover ของศิลปินต่างประเทศ เช่น วง เช่น Killswitch engage และ ได้เริ่มแต่งเพลงของตัวเองขึ้น เพื่อใช้เล่นในงานคอนเสริต์ต่างๆ ปัจจุบันกำลังทำอัลบั้มอยู่กับ Screamlab records.
Eternity-box มีแรงบันดาลใจในการเล่นดนตรีแนว metal มาจากความชื่นชอบส่วนตัวที่แตกต่าง และ ไม่ชอบอะไรที่เหมือนกับคนอื่น ซึ่งจะชอบฟังดนตรีแนว pop, hip-hop หรือ เพลงแนวตลาดทั่วไปที่คนส่วนใหญ่นิยมฟัง ซึ่งทำให้รู้สึกว่าน่าเบื่อ และ ไม่น่าตื่นเต้น สมาชิกส่วนหนึ่งของวงจึงเริ่มค้นหาความต้องการที่แท้จริงของตัวเอง อุ้ยและนัน จึงตัดสินใจว่าจะเริ่มเล่นดนตรีอย่างจริงจัง ถึงแม้ว่าจะไม่ได้รับการสนับสนุนจากทางบ้านเลยก็ตาม
อุ้ยและนันเป็นสมาชิกของวงดนตรีวงหนึ่งในสมัยมัธยมต้น ภายหลังทั้งสองคนตัดสินใจลาออกจากวงนั้น เพื่อมาตั้งวงใหม่เพื่อเล่นเพลงแนว Nu-metal เมื่อปี 2542 โดยมีสมาชิกทั้งหมด 4 คน รวมวงกันมาได้ระยะหนึ่งจนถึงปี 2545 ได้มีการเปลี่ยนแปลงสมาชิกของวง 1 คน คือ มือกลอง เนื่องจากมือกลองคนเก่าประสบอุบัติเหตุเอ็นข้อมือขาด ทำให้ไม่สามารถตีกลองได้อีกต่อไป โดยมือกลองที่เข้ามาแทนที่มือกลองคนเก่า คือ ตั้ว มือกลองคนปัจจุบัน ทางวงได้ทำเพลงของตัวเองพร้อมกับเล่นคัพเวอร์วงดนตรีต่างประเทศ ในงานคอนเสริต์ใต้ดินต่างๆ แต่ไม่ประสบความสำเร็จเท่าที่ควร อีกทั้งมีปัญหามากมายที่เกิดขึ้นกับทางวง ทั้งปัญหาทางด้านการเงิน และ การซ้อมดนตรีแต่ก็ผ่านพ้นมาได้ เนื่องจากความช่วยเหลือของ คุณพ่อและคุณแม่ของอุ้ย
จนกระทั่งต่อมาได้มีการเปลี่ยนแปลงนักร้องนำของวง เนื่องจากทิศทางในการทำงานเพลงแตกต่างกัน จากนั้นจึงได้ เม นักร้องคนปัจจุบันมาร่วมงานกับวง โดยการแนะนำและชักชวนของ ตั้ว ซึ่งเรียนอยู่ที่เดียวกัน หลังจากที่ทุกอย่างลงตัว ทางวงก็เริ่มทำงานเพลงกันอีกครั้งกับสไตล์เพลงแนวใหม่ในแบบของพวกเรา อย่างเมามันส์ และ ออดิชั่นตามงานคอนเสริต์ใต้ดินต่างๆ ซึ่งได้และไม่ได้บ้าง จนกระทั่งได้มาเล่นคอนเสริต์ในงาน The Sound of Ally 2006 และได้มาพบกับพี่แบน ซึ่งชักชวนพวกเราเข้ามาร่วมงานกับทาง Screamlab Records
“สำหรับพวกเราแล้วการได้ร่วมงานกับ Screamlab Records ถือเป็นจุดสูงสุดที่เรามีอยู่ตอนนี้ และ พวกเราหวังว่า พวกคุณทุกคนที่ฟังเพลงของพวกเรา คงชื่นชอบในผลงานที่พวกเราสร้างมันขึ้นมาด้วยใจของพวกเราทุกคน we are Eternity-box”
ผลงานที่ผ่านมา
• เพลง Memory Still Remind อัลบั้ม Science of Scream(Compilation Album)
• เพลง Rain of Blood อัลบั้ม Science of Scream(Compilation Album)
• เพลง เหยยียบมันขึนไป (Surprise single free download)
โรงเรียนราชประชานุเคราะห์ ๓๘
โรงเรียนราชประชานุเคราะห์ 38 เดิมชื่อโรงเรียนราชกรูดวิทยา เป็นโรงเรียนสังกัดกรมสามัญศึกษาเดิม เปลี่ยนมาเป็นโรงเรียนศึกษาสงเคราะห์จัดการศึกษาสำหรับเด็กด้อยโอกาส เมื่อวันที่ 8 เมษายน พ.ศ. 2548 ภายใต้การดูแลของมูลนิธิราชประชานุเคราะห์ในพระบรมราชูปถัมภ์ จัดกิจกรรมการเรียนการสอน 4 ช่วงชั้น ตั้งแต่ระดับชั้นประถมศึกษาปีที่ 1 – ชั้นมัธยมศึกษาปีที่ 6 
ปัจจุบันบริหารโดยผู้อำนวยการพรเทพ แป้นเพชร มีบุคลากรครูประจำการ 16 คน พนักงานราชการ 2 คน และครูอัตราจ้าง 21 คน
"โรงเรียนราชประชานุเคราะห์ 38" ยึดการบริหารจัดการแบบมีส่วนร่วม และดำเนินโครงการตามพระราชดำริ อย่างหลากหลาย ได้แก่
โครงการสวนพฤกษศาสตร์โรงเรียน , ปลูกพืชผักสวนครัว , การเพาะเห็ด , การเลี้ยงสุกร ,การเลี้ยงปลา , โครงการรักการอ่าน , ห้องสมุดเฉลิมพระเกียรติ และโครงการเกษตรอินทรีย์ ซึ่งได้รับความไว้วางใจจากชุมชนให้เป็นโรงเรียนนำร่อง Bio Diesel 
นอกจากนี้โรงเรียนยังได้จัดกิจกรรมส่งเสริมหลักสูตรอย่างหลากหลายให้เหมาะสมกับสภาพการณ์ของผู้เรียน ฝึกฝนให้เป็นคนที่รู้คุณค่าของเวลา ใช้เวลาว่างให้เป็นประโยชน์ทั้งต่อตนเองและสังคมส่วนรวม ทั้งเวลาหลังเลิกเรียนและวันหยุดเสาร์-อาทิตย์ ได้แก่
หม่อมเจ้านนทิยาวัด สวัสดิวัตน์
หม่อมเจ้านนทิยาวัด สวัสดิวัตน์ (วันอาทิตย์ที่ 25 เมษายน พ.ศ. 2452 - 18 ตุลาคม พ.ศ. 2501) พระโอรสในสมเด็จพระเจ้าบรมวงศ์เธอ พระองค์เจ้าสวัสดิโสภณ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี เป็นพระอนุชาร่วมพระมารดาในสมเด็จพระนางเจ้ารำไพพรรณี พระบรมราชินี ใน พระบาทสมเด็จพระปกเกล้าเจ้าอยู่หัว
หม่อมเจ้านนทิยาวัด สวัสดิวัตน์ ทรงจบการศึกษาจากโรงเรียนประจำที่นิวอิงแลนด์ สหรัฐอเมริกา และจากวูสเตอร์อะแคเดมี เมืองวูสเตอร์ รัฐแมสซาชูเซตส์ เมื่อ พ.ศ. 2470 ทรงเสกสมรสกับ หม่อมเจ้าหญิงสุวภาพเพราพรรณ สวัสดิวัตน์ (ราชสกุลเดิม วุฒิไชย) พระธิดาในพระเจ้าบรมวงศ์เธอ พระองค์เจ้าวุฒิไชยเฉลิมลาภ กรมหลวงสิงหวิกรมเกรียงไกร เมื่อวันที่ 15 มกราคม พ.ศ. 2478 มีพระโอรส พระธิดา 5 คน
หม่อมเจ้านนทิยาวัด สวัสดิวัตน์ ถึงชีพิตักษัยเมื่อวันที่ 18 ตุลาคม พ.ศ. 2501 พระชันษา 50 ปี
หม่อมเจ้านนทิยาวัด สวัสดิวัตน์ เคยได้รับแต่งตั้งเป็นรัฐมนตรี รัฐมนตรีช่วยว่าการกระทรวงการต่างประเทศ ในรัฐบาลของพลเรือตรี ถวัลย์ ธำรงนาวาสวัสดิ์
หม่อมเจ้าโสภณภราไดย สวัสดิวัตน์
หม่อมเจ้าโสภณภราไดย สวัสดิวัตน์ (8 มกราคม พ.ศ. 2447 - 17 กรกฎาคม พ.ศ. 2514) พระโอรสในสมเด็จพระเจ้าบรมวงศ์เธอ พระองค์เจ้าสวัสดิโสภณ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี เป็นพระเชษฐาร่วมพระมารดาในสมเด็จพระนางเจ้ารำไพพรรณี พระบรมราชินี ใน พระบาทสมเด็จพระปกเกล้าเจ้าอยู่หัว ทรงสำเร็จการศึกษาจากโรงเรียนเทพศิรินทร์
หม่อมเจ้าโสภณภราไดย เสกสมรสกับพระวรวงศ์เธอ พระองค์เจ้ามยุรฉัตร พระธิดาในพระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพ็ชรอัครโยธิน และพระเจ้าวรวงศ์เธอ พระองค์เจ้าประภาวสิทธิ์นฤมล เมื่อวันที่ 7 สิงหาคม พ.ศ. 2473 มีโอรสคือ หม่อมราชวงศ์พรรธนภณ สวัสดิวัฒน์ (นามเดิม หม่อมราชวงศ์ฉัตรโสภณ สวัสดิวัตน์)
หม่อมเจ้าโสภณภราไดย สวัสดิวัตน์ ถึงชีพิตักษัยเมื่อวันที่ 17 กรกฎาคม พ.ศ. 2514 พระชันษา 67 ปี
หม่อมเจ้าอรชุนชิษณุ สวัสดิวัตน์
พลโท หม่อมเจ้าอรชุนชิษณุ สวัสดิวัตน์ (15 มกราคม พ.ศ. 2454 — 26 ตุลาคม พ.ศ. 2512) พระโอรสในสมเด็จพระเจ้าบรมวงศ์เธอ พระองค์เจ้าสวัสดิโสภณ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี เป็นพระอนุชาร่วมพระมารดาในสมเด็จพระนางเจ้ารำไพพรรณี พระบรมราชินี ในพระบาทสมเด็จพระปกเกล้าเจ้าอยู่หัว
หม่อมเจ้าอรชุนชิษณุ เสกสมรสกับพระเจ้าวรวงศ์เธอ พระองค์เจ้าจันทรกานตมณี พระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต และหม่อมเจ้าประสงค์สม บริพัตร เมื่อวันที่ 25 พฤษภาคม พ.ศ. 2479 มีบุตรคือ หม่อมราชวงศ์เดือนเด่น กิติยากร (สมรสกับ หม่อมราชวงศ์สฤษดิคุณ กิติยากร) และหม่อมราชวงศ์ชิษณุสรร สวัสดิวัตน์
หม่อมเจ้าอรชุนชิษณุ สวัสดิวัตน์ สิ้นชีพิตักษัยเมื่อวันที่ 26 ตุลาคม พ.ศ. 2512 พระชันษา 58 ปี
หม่อมเจ้าอาชวดิศ ดิศกุล
หม่อมเจ้าอาชวดิศ ดิศกุล (23 มีนาคม พ.ศ. 2456 - 4 ธันวาคม พ.ศ. 2518) พระโอรสในสมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ กับหม่อมเจิม ดิศกุล ณ อยุธยา เสกสมรสกับ พระเจ้าวรวงศ์เธอ พระองค์เจ้าหญิงศิริรัตนบุษบง พระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต และหม่อมเจ้าประสงค์สม บริพัตร เมื่อวันที่ 22 สิงหาคม พ.ศ. 2490 แต่ไม่มีพระบุตรด้วยกัน มีเพียงบุตรบุญธรรมคือ ฤทธิ์ดำรง ดิศกุล ซึ่งเป็นบุตรของณรงค์ฤทธิ์ บุญ-หลง กับหม่อมราชวงศ์บุศยทิพย์ เทวกุล ซึ่งมีศักดิ์หลานสาวของหม่อมเจ้าอาชวดิศ
หม่อมเจ้าอาชวดิศ ทรงเป็นนักเรียนอังกฤษรุ่นเดียวกับหม่อมราชวงศ์คึกฤทธิ์ ปราโมช ทรงเคยเป็นผู้จัดการฝ่ายการเงิน โรงไฟฟ้าวัดเลียบ แล้วได้รับการชักชวนจากหม่อมราชวงศ์คึกฤทธิ์ ให้มาเป็นผู้บริหารธนาคารกรุงเทพฯ พาณิชยการ ทรงดำรงตำแหน่งกรรมการผู้จัดการธนาคาร จนกระทั่งสิ้นชีพิตักษัย อย่างกะทันหันเมื่อวันที่ 4 ธันวาคม พ.ศ. 2518 พระชันษา 62 ปี
โซยูทิงก์ยูแคนดานซ์ ฤดูกาลที่ 3
โซยูทิงก์ยูแคนดานซ์ เป็นรายการเรียลลิตี้โชว์ของสหรัฐอเมริกา สร้างโดยไซมอน ฟูลเลอร์, ไนเจล ลิธโกว์, อัลเลน ชาพิโร และแบร์รี่ อเดลแมน โดยเป็นรายการแข่งขันเต้นรำในสไตล์ต่างๆ เช่น ฮิพฮอพ ไจฟ์ ลีลาศ เต้นร่วมสมัย ฮัสเซิล บรอดเวย์ ควิกสเต็ป เวสต์โคสต์สวิง สมูธวอลซ์ เป็นต้น ในฤดูกาลที่ 3 นี้เริ่มออกอากาศเมื่อวันที่ 24 พฤษภาคม 2007 และจะมีผู้เข้าร่วมแข่งขันถูกคัดออกสัปดาห์ละ 2 คนเป็นหญิง 1 คนและชาย 1 คนในทุกสัปดาห์จาก 20 คน ผู้ชนะจะได้เงินรางวัล 250,000 เหรียญสหรัฐอเมริกา ผู้ชนะเลิศได้แก่ เซบรา จอห์นสัน ซึ่งเป็นผู้หญิงคนแรกที่ชนะเลิศการแข่งขัน พร้อมกับตำแหน่ง "นักเต้นคนโปรดของอเมริกา"(America's Favourite Dancer) ซึ่งรวมผลโหวตสำหรับเฉพาะรอบสุดท้ายกว่า 16 ล้านโหวต ออกอากาศในประเทศไทยทาง True Visions ช่อง True Series ทุกวันเสาร์ เวลา 20.00 น.
การออดิชั่นในรอบแรกจะจัดขึ้นในเมืองต่างๆ โดยมี ไนเจล ลิธโกว์ และ แมรี่ เมอร์ฟี่ย์ เป็นกรรมการหลัก โดยในแต่ละสัปดาห์ก็จะมีกรรมการรับเชิญมาร่วมตัดสินด้วย
นักเต้นที่ผ่านรอบคัดเลือกรอบแรก ต้องกลับมาคัดเลือกอีกครั้งในสัปดาห์ลาสเวกัส เพื่อเรียนการเต้นในรูปแบบต่างๆ และสำหรับฤดูกาลนี้มีความพิเศษ คือ หลังจากที่ผ่านการเต้นจากผู้สอนเต้นแล้ว ผู้เข้ารอบที่เหลือ จะต้องจับกลุ่ม แล้วเลือกซีดีเพลง หลังจากนั้นต้องออกแบบท่าเต้นให้ตรงตามรูปแบบการเต้น และเข้ากับเพลงที่ได้ด้วย และเมื่อผ่านจากรอบเต้นกลุ่มแล้ว นักเต้นจึงจะได้เต้นเดี่ยวต่อหน้าคณะกรรมการ และจาก 34 คนที่ผ่านรอบเต้นกลุ่ม กรรมการตัดสินใจที่จะเลือกเอานักเต้นเพียง 20 คนเท่านั้น ที่จะผ่านเข้าสู่รอบจริงในรายการ
 
¹ เจสซี่ เพราลต้า ไม่ได้ขึ้นแสดงโชว์เต้นคู่ ทำให้ต้องทำการเต้นเดี่ยว โดยไม่เกี่ยวกับการยืนปากเหว 3 คู่แต่อย่างใด
² เนื่องจากทางสถานีฟ็อกซ์ ได้ถ่ายทอดการแข่งขันอเมริกันฟุตบอลในช่วงเวลาของรายการ ทำให้การประกาศผลจากเดิมที่ออกอากาศทุกวันพฤหัส จึงต้องทำการบันทึกเทปไว้ แล้วย้ายมาออกอากาศในวันจันทร์แทน และเพื่อรักษาผลการตัดสินไม่ให้รั่วไหลก่อนที่จะออกอากาศ ผู้ชมและทีมงานที่ไม่เกี่ยวข้อง จึงต้องออกจากสตูดิโอ ก่อนจะมีการประกาศผล
"กรรมการ:" ไนเจล ลิธโกว์, แมรี่ เมอร์ฟี่ย์ และ แดน คาราตี้
"กรรมการ:" ไนเจล ลิธโกว์, แมรี่ เมอร์ฟี่ย์ และ มีอา ไมเคิลส์
"กรรมการ:" ไนเจล ลิธโกว์, แมรี่ เมอร์ฟี่ย์ และ เด็บบี้ อัลเลน
"กรรมการ:" ไนเจล ลิธโกว์, แมรี่ เมอร์ฟี่ย์ และ อดัม แชงค์แมน
"กรรมการ:" ไนเจล ลิธโกว์, แมรี่ เมอร์ฟี่ย์ และ เว้ด ร็อบสัน
"กรรมการ:" ไนเจล ลิธโกว์, แมรี่ เมอร์ฟี่ย์ และ มีอา ไมเคิลส์
"กรรมการ:" ไนเจล ลิธโกว์, แมรี่ เมอร์ฟี่ย์ และ อดัม แชงค์แมน
"กรรมการ:" ไนเจล ลิธโกว์, แมรี่ เมอร์ฟี่ย์ และ เด็บบี้ อัลเลน
"กรรมการ:" ไนเจล ลิธโกว์, แมรี่ เมอร์ฟี่ย์, แดน คาราตี้
"กรรมการ" ไนเจล ลิธโกว์, แมรี่ เมอร์ฟี่ย์, แดน คาราตี้, เว้ด ร็อบสัน, เชน สปาร์คส์ และ มีอา ไมเคิลส์
ซุนฮิว (วุยก๊ก)
ซุนฮิว (Xun You) เป็นที่ปรึกษาคนสำคัญของโจโฉ เป็นหลานอาของซุนฮก เข้ารับราชการกับโจโฉพร้อมกับซุนฮกผู้อา มีสติปัญญาเฉลียวฉลาด ให้คำแนะนำที่มีประโยชน์ต่อโจโฉเสมอ
ต่อมา โจโฉคิดตั้งตนเป็นวุยอ๋อง (ขณะนั้นโจโฉดำรงตำแหน่งวุยก๋ง) ซุนฮิวคัดค้านการตั้งตนเป็นอ๋องของโจโฉ ทำให้โจโฉไม่พอใจและพูดจาต่อว่าทำให้ซุนฮิว พอกลับถึงบ้านซุนฮิวจึงป่วยและเสียชีวิตในเวลาต่อมา
หมายห้ามออกนอกสาธารณรัฐ
หมายห้ามออกนอกสาธารณรัฐ (; เรียกโดยย่อว่า ne exeat) เป็นหมายที่ออกโดยศาลสูงสุดในประเทศที่ใช้กฎหมายระบบคอมมอนลอว์ เพื่อห้ามมิให้มีการเคลื่อนไหวไปจากเขตอำนาจศาล ซึ่งกลุ่มบุคคลหรือทรัพย์สินอันอยู่ระหว่างการพิพาท
ชื่อในภาษาละตินแปลตามตัวบทอักษรได้ว่า "ห้ามมิให้ผู้นั้นออกจากสาธารณรัฐเชียว" ()
ในปัจจุบัน หมายเช่นนี้ไม่เป็นที่แพร่หลายในสากลประเทศนัก อย่างไรก็ดี ประมวลกฎหมายรัษฎากรระหว่างประเทศแห่งสหรัฐอเมริกาคงให้อำนาจศาลออกหมายเช่นว่านี้อยู่
การกระทำอนาจารต่อหน้าธารกำนัล
การกระทำอนาจารต่อหน้าธารกำนัล () ได้แก่ การกระทำใด ๆ ของบุคคลโดยจงใจจะให้ปรากฏแก่สาธารณชนซึ่งความลามกอนาจารหรือสิ่งอันขัดต่อความสงบเรียบร้อยหรือศีลธรรมอันดีของประชาชน ซึ่งการกระทำเช่นนี้บางทีก็เป็นความผิดตามกฎหมาย เช่น ในประเทศไทยถือเป็นความผิดอาญาขั้นลหุโทษ
จังหวัดชวากลาง
ชวากลาง (, ) เป็นจังหวัดหนึ่งของประเทศอินโดนีเซีย เมืองเอกคือ เซอมารัง (Semarang) นับเป็นหนึ่งในจังหวัดทั้งหกของเกาะชวา ชวากลางมีจุดเด่นทั้งด้านวัฒนธรรม และทางการเมือง ยอกยาการ์ตาเป็นส่วนสำคัญแห่งหนึ่งของชวากลาง อย่างไรก็ตาม ในเชิงการบริหารแล้ว เมืองนี้และพื้นที่โดยรอบเป็นพื้นที่พิเศษที่แยกต่างหาก นับตั้งแต่อินโดนีเซียประกาศเอกราช
จังหวัดชวากลางมีพื้นที่ 32,548.20 ตารางกิโลเมตร หรือประมาณหนึ่งในสี่ของพื้นที่เกาะชวา มีประชากร 31,820,000 ( พ.ศ. 2548) จึงเป็นจังหวัดที่มีประชากรมากเป็นอันดับสามของอินโดนีเซีย รองจากชวาตะวันตก และชวาตะวันออก และมีประชากรประมาณหนึ่งในสี่ของเกาะนี้
ไมโอซิส
การแบ่งเซลล์แบบไมโอซิส () เป็นการแบ่งเซลล์ที่พบในการสร้างเซลล์สืบพันธุ์ในยูคาริโอต การแบ่งเซลล์แบบไมโอซิสแบ่งเป็นระยะได้ 2 ระยะ ดังนี้
เดอะเควสต์ (ภาพยนตร์)
เดอะ เควสต์ () เป็นภาพยนตร์ปี 1996 ออกฉายเมื่อ 26 เมษายน ค.ศ. 1996 เป็นผลงานกำกับเรื่องแรกของฌอง-คล็อด แวน แดมม์ ถ่ายทำในประเทศไทย มีชื่อไทยว่า "2 ฅนบ้าเกินคน"
นรก (ภาพยนตร์)
ภาพยนตร์เรื่องนรก ออกฉายเมื่อวันที่ 23 มิถุนายน ออกจำหน่ายโดย สหมงคลฟิล์ม
ทีมถ่ายทำสารคคดีเกืดอุบัติเหตุและได้ลงไปสู้แดนนรก
ทำให้ได้ทราบว่าทุกคนเคยทำผืดศีลห้ายังไงบ้าง
เรื่องนี้สอนให้รู้ว่าทำผิดยังไงต้องตกนรกหนีไม่พ้นกรรม
ผีจ้างหนัง
เมื่อปี 2532 ปรากฏการณ์จริงที่ ป่าคำชะโนด จังหวัดอุดรธานี  นายธงชัย แสงชัย ได้รับการติดต่อว่าจ้างให้ไปฉายหนังที่หมู่บ้านวังทอง ด้วยจำนวนเงิน 4,000 บาท โดยมีข้อแม้ว่า ต้องฉายให้จบก่อนตี 4 และให้ออกจากหมู่บ้านก่อนฟ้าสาง โดยห้ามหันหลังกลับมามอง เมือเจ้าของหนังกลางแปลงรับเงินแล้ว ได้ไปตามแผนที่ในวันที่นัดไว้ในตอนเย็น เริ่มมีเหตุการณ์แปลกๆ ก็เพราะในสถานที่แห่งนั้นไม่มีผู้คนเลยสักคน ไม่มีคนรอดู ไม่มีร้านค้ามาตั้งแผงใดๆ คนฉายหนังก็เริ่มฉายหนังจนจบไปสามเรื่องก็ยังไม่มีคนดู พอเวลา 3ทุ่ม เริ่มมีผู้คน ที่น่าแปลกคือจะมีผู้หญิงจะนุ่งขาวห่มขาวนั่งอยู่ด้านหน้า ส่วนผู้ชายใส่เสื้อผ้าสีดำนั่งอีกข้าง และทั้งหมดนั่งกันสงบเรียบร้อยเหมือนไม่มีการเคลื่อนไหวตัวเลย ยิ่งกว่านั้นไม่ว่าจะฉายหนังอะไร ก็ไม่มีการส่งเสียงเอะอะเหมือนหนังกลางแปลงทั่วไป และยิ่งไปกว่านั้น ในงานไม่มีร้านขายของกินของใช้ แม้แต่ร้านขายบุหรี่ก็ไม่มี:
ภาพยนตร์ไทยโดยบริษัท ไฟว์ สตาร์
กรุงเทพฯ ในปี 2550 หมอยุทธ ผู้ที่มีความหมกมุ่นหวังพิสูจน์เรื่องราวของความเร้นลับ ค้นคว้าเรื่องราวที่ยังพิสูจน์ไม่ได้ ของการที่มีคนไปฉายหนังให้ผีดู โดยมีอร พยาบาลสาวที่ทนทุกข์ อยู่ร่วมกับเขาและหวังจะตีจากเขาอยู่ตลอดเวลา ถูกดึงมาเป็นส่วนร่วมในงานทดลองของเขา และเป็นคนสำคัญที่ทำให้การท้าพิสูจน์ของเขาเปลี่ยนแปลงไปอย่างไม่น่าเชื่อ การพิสูจน์เรื่องราวอันเร้นลับครั้งนี้ มีคู่สามีภรรยา จิ และ พรรณ นักข่าวรุ่นใหญ่ร่วมเป็นทีมงาน ด้วยหวังชื่อเสียงในการนำเสนอข่าว และมีโรจน์ เด็กจรจัดที่แอบหลงใหลในตัวอร เข้ามามีส่วนร่วมและช่วยค้นคว้าหาข้อมูล พวกเขาค้นหาทุกสิ่งทุกอย่าง ที่มีส่วนเกี่ยวข้องกับเรื่องราวของผีจ้างหนัง รวมไปถึงการบุกไปถึงป่าคำชะโนด
ขุนศึกพิศดารสะท้านโลก
ขุนศึกพิสดารสะท้านโลก () ที่กำกับโดย Jason Friedberg และ Aaron Seltzer คล้ายกับภาพยนตร์ที่ผ่านมาเช่น Scary Movie Date Movie และ ยำหนังฮิตสะกิตต่อมฮา เป็นหนังล้อเลียนมาจากภาพยนตร์เรื่อง 300 ขุนศึกพันธุ์สะท้านโลก
พุสซีแคตดอลส์
พุสซีแคตดอลส์ () เป็นกลุ่มศิลปินหญิงล้วน ชาวอเมริกัน กลุ่มนักเต้นโชว์ที่โด่งดังใน ลอสแอนเจลิส ด้วยสไตล์แบบ Burlesque ก่อตั้งโดยโรบิน แอนทิน นักออกแบบท่าเต้นชื่อดังในปี ค.ศ. 1995 หลังจากเต้นโชว์ในลอสแอนเจลิสไม่นาน จึงตัดสินใจเปลี่ยนพวกเธอให้กลายเป็น Music Group และออกผลงานชุดแรกในปี 2005 กับอัลบั้ม "PCD" ที่มีเพลงดังอย่าง "Don’t Cha" ที่ได้บัสตา ไรมส์มาช่วยร้อง เพลงนี้สามารถขึ้นอันดับ 2 ในชาร์ตบิลบอร์ด และอันดับ 1 ในยูเคชาร์ต
ซิงเกิลที่ 2 StickWitU สามารถขึ้นถึงอันดับ 5 บนชาร์ตบิลบอร์ดและอันดับ 1 บนยูเคชาร์ตและยังถูกเสนอชื่อในรางวัลแกรมมี สาขาเพลงป็อปโดยศิลปินคู่หรือกลุ่มยอดเยี่ยม และหลังจากนั้นไม่นานพวกเธอก็ตัดสินใจส่งซิงเกิล Buttons ที่ร่วมกับ Snoop Dogg ออกมาจากอัลบั้มนี้ สามารถขึ้นถึงอันดับที่ 3 ใน Billboard Hot 100 รวมถึงคว้าอันดับ 3 บน UK Chart นอกจากนั้นด้วยความร้อนแรงของมิวสิกวิดีโอทำให้เพลงนี้กลายเป็น Best Video of 2006 ของ Vh1's Top 40 Videos ในปี 2006 และยังรับรางวัล Best Dance Video ในงานประกาศผล MTV Video Music Awards ในปี 2006 อีกด้วย
ในปี ค.ศ. 2008 พวกเธอกลับมาอีกครั้งกับอัลบั้ม "Doll Domination" ที่ได้ร่วมงานกับ Timbaland, Cee-Lo, Rodney Jerkins และ Sean Garrett มาร่วมงาน โดยมี When I Grow Up เป็นซิงเกิลเปิดตัว ผลงานการโปรดิวซ์ของ Rodney Jerkins
ทัชมายบอดี
"ทัชมายบอดี" (Touch My Body) คือผลงานการประพันธ์ร่วมกันของมารายห์ แครี, คริสโตเฟอร์ สตีวาร์ด, คริสไตล์ และเดอะ-ดรีม สำหรับอัลบั้มที่ 11 ของมารายห์ "E=MC อำนวยการสร้างโดย มารายห์ แครี, คริสโตเฟอร์ สตีวาร์ด และแนช เพลงนี้ได้ออกเผยแพร่เป็นซิงเกิลแรกของอัลบั้มนี้ และเพลงนี้ก็เป็นเพลงที่ 18 ของมารายห์ที่ขึ้นอันดับ 1 ในชาร์ตบิลบอร์ดเพลงยอดนิยม 100 เพลง
"'แผ่นไวนิล 12 นิว" (ยุโรป)
ซิงเกิลซีดี (ยุโรป)
ซิงเกิลซีดี (ญี่ปุ่น)
ซีดีซิงเกิลแผ่นที่ 1 (สหราชอาณาจักร)
ซีดีซิงเกิลแผ่นที่ 2 (สหราชอาณาจักร)
ซีดีซิงเกิลเพื่อการประชาสัมพันธ์ในสหรัฐอเมริกา
คาเรน ม็อก
คาเรน ม็อก (Karen Mok) หรือ ม่อ เหวิน เหว่ย (จีน: 莫文蔚, พินอิน: Mò Wénwèi) เกิดเมื่อวันที่ 2 มิถุนายน ค.ศ. 1970 เป็น ดารานักร้องที่ประสบความสำเร็จตั้งแต่ปี 1993 โดยเริ่มจากเป็นนักแสดง คาเรนเริ่มมีผลงานเพลงและได้รับรางวัลศิลปินหญิงยอดเยี่ยมจากรางวัลโกลเด้น เมโลดี้ ในไต้หวัน (เทียบเท่าแกรมมี่อวอร์ดของวงการเพลงจีน)รางวัลจาก MTV China, CCTV-MTV Music Honors ในปี 2000 และ 2003 และรางวัล SMG-MTV Style Gala 2004 ส่วนในปี 2005 เธอเป็นดาราเอเชียคนแรกที่ได้รับบทเด่นในละครบรอดเวย์เรื่อง Rent
ภาพยนตร์ที่เธอแสดง ได้แก่ เส้าหลิน ซอคเกอร์, The God of Cookery และ So Close และภาพยนตร์เรื่อง Fallen Angels ของหว่อง คาไว ทำให้เธอได้รับรางวัลดาราสมทบหญิงยอดเยี่ยม จากเวที Hong Kong Film Award และ Golden Bauhinia Awards รวมทั้งผลงานเรื่อง The Coffin ด้วย นอกจากนี้เธอยังได้เป็นพิธีกรในงานเอ็มทีวี เอเชีย อวอร์ดส 2008 ที่มาเลเซียด้วย
ยูนิเวอร์แซลมิวสิกกรุป
ยูนิเวอร์แซลมิวสิกกรุป () หรือ ยูเอ็มจี (UMG) เป็นกลุ่มธุรกิจและกลุ่มค่ายเพลงที่ใหญ่ที่สุดในอุตสาหกรรมการบันทึกเสียง เป็นหนึ่งในสามค่ายเพลงยักษ์ใหญ่ หรือที่เรียกกันว่า บิ๊กทรี (Big three) ก่อตั้งขึ้นในปี ค.ศ. 1934 ในนาม เดคคา เรคคอร์ดส ก่อนจะขยับขยายกิจการและเปลี่ยนชื่อเป็น เอ็มซีเอมิวสิกเอนเตอร์เทนเมนท์ และเป็น ยูนิเวอร์ซัลมิวสิค ในที่สุด
ปัจจุบันยูนิเวอร์แซลมิวสิกกรุปเป็นบริษัทในเครือฝิเฝนได (Vivendi) ของประเทศฝรั่งเศส มีส่วนแบ่งทางการตลาด 25.5% และมีค่ายดนตรีสำคัญๆ ในสังกัดอย่าง อินเตอร์สโคป, โมทาวน์ และไอส์แลนด์เดฟแจม เป็นต้น
วัฏจักรกรดซิตริก
วัฏจักรกรดซิตริกหรือวัฏจักรเครบส์ () หรือ วัฏจักรกรดไตรคาร์บอกซิลิก เป็นวัฏจักรกลางในการผลิต ATP รวมทั้ง NADH + H+ และ FADH2 ที่จะเข้าสู่ปฏิกิริยาฟอสโฟรีเลชั่นเพื่อสร้าง ATP ต่อไป เกิดขึ้นบริเวณเมทริกซ์ซึ่งเป็นของเหลวในไมโทคอนเดรีย โดยมีการสลายแอซิทิลโคเอนไซม์ เอ ซึ่งจะเกิดแก๊สคาร์บอนไดออกไซด์ และเก็บพลังงานจากปฏิกิริยาดังกล่าวไว้ในรูปของ NADH FADH และ ATP การย่อยสลายสารอาหารใดๆให้สมบูรณ์เป็นคาร์บอนไดออกไซด์และน้ำต้องเข้าวัฏจักรนี้เสมอ เป็นขั้นตอนการสร้างคาร์บอนไดออกไซด์มากที่สุดในการหายใจระดับเซลล์
ปฏิกิริยาที่ 1 แอซิติลโคเอนไซม์ เอ จะรวมตัวกับกรดออกซาโลแอซิติกและน้ำ เป็นกรดซิตริก โดยอาศัยการเร่งการเกิดปฏิกิริยาของเอนไซม์ซิเตรตซินเทส (Citrate synthase)
ปฏิกิริยาที่ 2 กรดซิตริกสูญเสียน้ำไป และกลายเป็นกรดซิสแอคอนิติก (Cisaconitic acid) โดยอาศัยการเร่งปฏิกิริยาของเอนไซม์ซิสแอคอนิเตส (Cisaconitase) แล้วกรดซิสแอคอนิติก รวมตัวกับน้ำเปลี่ยนไปเป็นกรดไอโซซิตริก (Isocitric acid) โดยอาศัยเอนไซม์ตัวเดิม
ปฏิกิริยาที่ 3 กรดไอโซซิตริกถูกเปลี่ยนเป็นกรดแอลฟา-คีโตกลูตาริก (α-Ketoglutaric acid) ในปฏิกิริยานี้มีการสร้าง NADH + H จาก NAD และมีการดึง CO ออกด้วย เอนไซม์ที่เร่งปฏิกิริยาของขั้นตอนนี้คือ ไอโซซิเตรตดีไฮโดรจีเนส (Isocitrate dehydrogenase)
ปฏิกิริยาที่ 4 กรดแอลฟา-คีโตกลูตาริกจะทำปฏิกิริยากับโคเอนไซม์ เอ กลายเป็น   ซักซินิลโคเอนไซม์ เอ (Succinyl CoA) ในขั้นตอนนี้มีการสร้าง CO และ NADH + H จาก NAD ด้วย เอนไซม์ที่ทำหน้าที่เร่งการเกิดปฏิกิริยาในขั้นตอนนี้คือ เอนไซม์แอลฟา-คีโตกลูตาเรต ดีไฮโดรจีเนส (α-Ketoglutarate dehydrogenase)
ปฏิกิริยาที่ 5 สารซักซินิลโคเอนไซม์ เอ เป็นสารที่มีพลังงานสูง เมื่อแตกตัวเป็น   กรดซักซินิกจะมีการปลดปล่อยพลังงานออกมาสร้าง GTP ได้ 1 โมเลกุล (เทียบเท่า ATP 1 โมเลกุล) โดยการเร่งปฏิกิริยาของเอนไซม์ซักซินิลโอเอนไซม์ เอ ซินเทส (Succinyl CoA synthase) ปฏิกิริยานี้มีการเติม HO จำนวน 1 โมเลกุล
ปฏิกิริยาที่ 6 กรดซักซินิกจะปล่อย 2H ให้แก่ FAD ได้เป็น FADH และกรดซักซินิกจะเปลี่ยนเป็นกรดฟิวมาริก (Fumaric acid) โดยมีเอนไซม์ซักซิเนตดีไฮโดรจีเนส (Succinate     dehydrogenase) เป็นตัวเร่งปฏิกิริยา
ปฏิกิริยาที่ 7 กรดฟิวมาริกถูกเติม HO 1 โมเลกุล ได้ผลิตภัณฑ์เป็นกรดมาลิก (Malic acid) โดยมีเอนไซม์ฟิวมาเรส (Fumarase) เป็นตัวเร่งปฏิกิริยา
ปฏิกิริยาที่ 8 กรดมาลิกสูญเสีย 2H ให้แก่ NAD ได้ผลิตภัณฑ์เป็น  NADH + H และกรดออกซาโลแอซีติก โดยมีเอนไซม์มาเลตดีไฮโดรจีเนส (Malate dehydrogenase) เป็นตัวเร่งปฏิกิริยา กรดออกซาโลแอซิติกที่ได้จากปฏิกิริยาในขั้นตอนนี้จะไปรวมตัวกับแอซิติลโคเอนไซม์ เอ แล้วกลับเข้าสู่วัฏจักรเครปส์ในรอบถัดๆไป
ภาษาเขมรลาวเดิม
ภาษาเขมรลาวเดิม เป็นภาษาหนึ่งที่มีใช้พูดกันอยู่ในจังหวัดราชบุรี ภาษานี้จะใกล้เคียงกับภาษาอีสานใต้ และยังมีการใช้ภาษาเขมรปะปนอยู่ด้วย เชื่อกันว่าบรรพบุรุษของชาวเขมรลาวเดิมเป็นชาวลาวที่ถูกทัพเขมรกวาดต้อนไปเมืองเขมร เมื่อได้ไปตีเขมรจึงได้กวาดต้อนชาวลาว และชาวเขมรปะปนกันมาด้วย จึงมีกลุ่มใช้ภาษาใกล้เคียงกับลาว และเขมร ชาวเขมรลาวเดิมอาศัยอยู่แถบบ้านเจ็ดเสมียน บ้านพงสวาย (แถววัดพเนินพลู แถววัดลาดเมธังกร) ในอำเภอเมืองราชบุรี กลุ่มสองอยู่แถบอำเภอวัดเพลง ไปจนถึงอำเภอปากท่อ ได้แก่ หมู่ 6-9 ตำบลเกาะศาลพระ บ้านคลองพะเนาว์ บ้านเกาะไฟไหม้ บ้านเฉลา บ้านบางนางสูญ ในอำเภอวัดเพลง บ้านบ่อกระดาน บ้านบ่อตะค้อ บ้านโคกพระ และบ้านหนองจอกในอำเภอปากท่อ
ปัจจุบันภาษาเขมรลาวเดิมจัดเป็นภาษาในวงล้อม (Enclave language) เนื่องจากล้อมรอบด้วยภาษาไทยกลางและภาษาลาวเวียง ในอนาคตชุมชนภาษาเขมรลาวเดิมอาจหายไปจากจังหวัดราชบุรีและไม่มีผู้ใดใช้ภาษานี้ในชีวิตประจำวัน เนื่องจากมีการเปลี่ยนภาษา (language shift) ให้กลมกลืนกับภาษาอื่น โดยเฉพาะภาษาลาวครั่งเพราะภาษาทั้งสองมีความใกล้เคียงกันมากทั้งด้านศัพท์และเสียง สิ่งที่ต่างกันมีเพียงเสียงสระซึ่งภาษาเขมรลาวเดิมใช้เสียง[au] ในขณะที่ภาษาลาวครั่งใช้เสียง [ai] และพบว่าผู้พูดภาษาเขมรลาวเดิมที่มีอายุน้อยมักมีการแปรระหว่างเสียง [au] ~[ai] อีกทั้งประเพณีของคนกลุ่มนี้ไม่สู้จะมีเอกลักษณ์เด่นชัด
ภาษาเขมรลาวเดิมจะมีการแปรเสียงต่างๆ ตามสำเนียงตน เช่น
ภาษาเขมรลาวเดิม มีการใช้ภาษาปะปนกันจนเป็นภาษาที่มีลักษณะพิเศษ แต่ตอนนี้จะยกตัวอย่างภาษาเขมรลาวเดิมแบบใกล้เคียงกับภาษาอีสาน เช่น
ชาวเขมรลาวเดิมที่อาศัยอยู่แถบอำเภอปากท่อจะพูดแบบเขมร จึงถูกเรียกว่า เขมรปากท่อ ตัวอย่างภาษาเขมรลาวเดิมที่มีสำเนียงเขมร ได้แก่
พ๊ก ที่ว่าน่าจะเป็นในภาษาลาวใต้ ที่ออกเสียงว่า ผก (ຜົກ) จอบมองลี้ช่อนอยู่
ถนนเจริญนคร
ถนนเจริญนคร () เป็นถนนสายสำคัญสายหนึ่งทางฝั่งธนบุรี กรุงเทพมหานคร มีความยาวประมาณ 4,900 เมตร จุดเริ่มต้นของถนนอยู่ที่ทางแยกคลองสานในพื้นที่แขวงคลองสาน เขตคลองสาน เลียบแม่น้ำเจ้าพระยาไปทางทิศใต้ ข้ามสะพานเจริญนคร 1 (คลองสาน) ตัดกับถนนเจริญรัถและเข้าพื้นที่แขวงคลองต้นไทร ข้ามสะพานเจริญนคร 2 (คลองวัดทองเพลง) ตัดกับถนนกรุงธนบุรีที่ทางแยกกรุงธนบุรี (เหนือและใต้) เลียบแม่น้ำไปทางทิศตะวันตกเฉียงใต้ ข้ามสะพานเจริญนคร 3 (คลองต้นไทร) และเข้าพื้นที่แขวงบางลำภูล่าง ข้ามสะพานเจริญนคร 4 (คลองบางลำภูล่าง) ข้ามสะพานเจริญนคร 5 (คลองบางไส้ไก่) และเข้าพื้นที่แขวงสำเหร่ เขตธนบุรี ข้ามสะพานเจริญนคร 6 (คลองสำเหร่) และสะพานเจริญนคร 7 (คลองบางน้ำชน) ตัดกับถนนมไหสวรรย์ที่ทางแยกบุคคโลและเข้าพื้นที่แขวงดาวคะนอง เมื่อผ่านปากซอยเจริญนคร 72 จะโค้งไปทางทิศใต้ ไปสิ้นสุดที่สะพานเจริญนคร 8 (คลองดาวคะนอง) โดยมีแนวถนนที่ตรงต่อเนื่องไปคือถนนราษฎร์บูรณะในพื้นที่เขตราษฎร์บูรณะ
ถนนเจริญนครตัดขึ้นในราวปี พ.ศ. 2482–2483 ตามพระราชกฤษฎีกากำหนดเขตต์ที่ดินในบริเวณที่ที่จะเวนคืน เพื่อสร้างถนนต่อจากถนนสมเด็จเจ้าพระยา กิ่งอำเภอคลองสานขึ้นอำเภอธนบุรี ไปถึงตำบลปากคลองดาวคะนองฝั่งใต้ อำเภอราษฎร์บูรณะ จังหวัดธนบุรี พุทธศักราช 2482 โดยพระยามไหสวรรย์ (กอ สมบัติศิริ) ขณะดำรงตำแหน่งนายกเทศมนตรีนครธนบุรีเป็นผู้ริเริ่มโครงการถนนสายนี้ ถนนเจริญนครเป็นถนนสายแรกที่สร้างเป็นถนนขนาดกว้างถึง 30 เมตร เมื่อสร้างถนนเสร็จ เทศบาลนครธนบุรีได้ขอให้กระทรวงมหาดไทยตั้งชื่อถนนให้ ในชั้นแรกกระทรวงมหาดไทยจะตั้งชื่อถนนว่า "ถนนมไหสวรรย์" ตามราชทินนามของพระยามไหสวรรย์ แต่พระยามไหสวรรย์ขอให้ใช้ชื่อถนนว่า ถนนเจริญนคร เพื่อล้อกับชื่อถนนเจริญกรุงที่อยู่ในแนวขนานกันทางฝั่งพระนคร กระทรวงมหาดไทยจึงอนุมัติให้ใช้ชื่อดังกล่าว ต่อมากระทรวงมหาดไทยได้นำชื่อถนนมไหสวรรย์ไปตั้งเป็นชื่อถนนตัดใหม่ซึ่งเชื่อมถนนเจริญนครกับถนนสมเด็จพระเจ้าตากสิน เพื่อเป็นเกียรติแก่พระยามไหสวรรย์ (กอ สมบัติศิริ)
ถนนเจริญนครเป็นพื้นที่การอยู่อาศัยเก่าแก่ มีชุมชนเก่าแก่กระจายตัวอยู่เต็มพื้นที่ บริเวณคลองสาน แต่เดิมเคยเป็นที่ตั้งของสถานีรถไฟคลองสาน (เปิดทำการ พ.ศ. 2447 และถูกรื้อถอนปี พ.ศ. 2504) มีเส้นทางเดินทางคลองสานไปยังมหาชัย ในอดีตท่าเรือคลองสานเป็นที่กระจายสินค้าไปยังฝั่งพระนครและธนบุรี และบริเวณซอยเจริญนคร 7 มีชุมชนมัสยิดสุวรรณภูมิ เป็นชาวมุสลิมที่อพยพมาจากจังหวัดพระนครศรีอยุธยาและจังหวัดตราด ในอดีตชาวชุมชนแห่งนี้มีอาชีพนักประดาน้ำ รับจ้างกู้เรือและงมสิ่งของที่จมหายลงไปในแม่น้ำเจ้าพระยา
สำหรับโครงการคอนโดมีเนียมและโรงแรมหรูตั้งอยู่ริมถนนเจริญนคร อย่างโรงแรมมิลเลนเนียมฮิลตัน โรงแรมเพนนินซูลา และโรงแรมอวานี ริเวอร์ไซด์ กรุงเทพ รวมถึงโครงการไอคอนสยาม อาคารอเนกหน้าที่ใช้สอย ในพื้นที่ 50 ไร่ ริมแม่น้ำเจ้าพระยา เป็นที่ตั้งของคอนโดมีเนียมหลายแห่ง อาทิ เดอะไลต์เฮาส์, วอเตอร์มาร์ก เจ้าพระยา อยู่ติดริมแม่น้ำเจ้าพระยา ซึ่งตั้งอยู่บนถนนเจริญนคร ระหว่างซอยเจริญนคร 39 และ 41, ศุภาลัย ริเวอร์ รีสอร์ท ที่ตั้งอยู่ติดแม่น้ำเจ้าพระยาเช่นกัน, เดอะริเวอร์ ตั้งอยู่บนเนื้อที่ 12 ไร่ ส่วนด้านการค้า จุดแรกที่ถือว่าอยู่บนถนนเจริญนครมานาน คือ ท่าเรือคลองสาน มีตลาดนัดขนาดใหญ่ ร้านค้า ร้านอาหาร จำนวนมากกว่า 100 ร้าน ยังมีคอมมูนิตีมอลล์ อย่าง เสนาเฟส เป็นอาคาร 4 ชั้นบนเนื้อที่ 4 ไร่
ถนนเจริญนครมีโครงการรถไฟฟ้าสายสีทองวิ่งผ่าน โดยมี 2 สถานีที่ตั้งอยู่บนถนนเจริญนคร คือ สถานีเจริญนคร และสถานีคลองสาน
ถนนลาดหญ้า
ถนนลาดหญ้า () เป็นถนนสำคัญสายหนึ่งในพื้นที่เขตคลองสาน กรุงเทพมหานคร มีลักษณะเป็นถนนขนาด 6 ช่องทางจราจร มีเกาะกลาง เขตถนนกว้าง 28 เมตร ระยะทางยาว 1,650 เมตร มีจุดเริ่มต้นจากวงเวียนใหญ่ซึ่งเป็นที่ตั้งพระบรมราชานุสาวรีย์สมเด็จพระเจ้าตากสินมหาราช ไปทางทิศตะวันออกเฉียงเหนือ ผ่านสามเหลี่ยมลาดหญ้า (จุดตัดกับถนนอิสรภาพและถนนท่าดินแดง) ข้ามคลองสมเด็จเจ้าพระยา ผ่านทางแยกคลองสาน (จุดตัดกับถนนสมเด็จเจ้าพระยาและถนนเจริญนคร) ไปสิ้นสุดที่หน้าสำนักการศึกษา กรุงเทพมหานคร บริเวณปากคลองสาน
ถนนลาดหญ้าเป็น "ถนนสายที่ 4" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานปฐมบรมราชานุสรณ์ (สะพานพระพุทธยอดฟ้า) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว โดยพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473 ได้กำหนดแนวเส้นทางถนนสายที่ 4 ไว้ตั้งแต่ท่าสินค้าริมแม่น้ำเจ้าพระยา ผ่านถนนสายที่ 2 (ปัจจุบันคือถนนสมเด็จเจ้าพระยา) ถนนสายที่ 3 (ปัจจุบันคือถนนอิสรภาพ) และผ่านถนนสายที่ 1 (ปัจจุบันคือถนนประชาธิปกและถนนสมเด็จพระเจ้าตากสิน) ที่วงเวียน ไปสิ้นสุดที่ท่าสินค้าริมคลองบางกอกใหญ่
สมเด็จพระเจ้าบรมวงศ์เธอ กรมพระยาดำรงราชานุภาพ ทรงตั้งชื่อถนนสายต่าง ๆ ในโครงการดังกล่าวถวายพระบาทสมเด็จพระปกเกล้าเจ้าอยู่หัวโดยใช้เกณฑ์ "มหาชัย" ที่ไทยรบชนะพม่าในรัชสมัยสมเด็จพระเจ้าตากสินมหาราชและพระบาทสมเด็จพระพุทธยอดฟ้าจุฬาโลกมหาราช สำหรับถนนสายที่ 4 ทรงตั้งชื่อว่า ถนนลาดหญ้า เพื่อเป็นอนุสรณ์ถึงคราวสมเด็จพระบวรราชเจ้ามหาสุรสิงหนาททรงยกทัพรบชนะกองทัพพม่าที่ทุ่งลาดหญ้า แขวงเมืองกาญจนบุรี ในปี พ.ศ. 2328 พระบาทสมเด็จพระปกเกล้าเจ้าอยู่หัวจึงทรงพระกรุณาโปรดเกล้าฯ พระราชทานชื่อถนนสายนี้ตามที่สมเด็จฯ กรมพระยาดำรงราชานุภาพทรงเสนอ ภายหลังทางการได้เปลี่ยนชื่อถนนลาดหญ้าช่วงวงเวียนใหญ่ถึงคลองบางกอกใหญ่เป็นถนนอินทรพิทักษ์
อิราวัต
อิราวัต ( เทวนาครี: इरवन्) หรือ อิรวัน เป็นโอรสของอรชุนกับนางนาคอุลูปี เนื่องด้วยนางอุลูปีรู้ล่วงหน้าว่าต่อไปพระสวามีจะต้องทำสงครามกับพี่น้องตัวเอง 
จึงให้กำเนิดอิราวัตขึ้นมา เมื่อเกิดสงครามทุ่งกุรุเกษตรขึ้น นางนาคอุลูปีจึงส่งอิราวัตกับกองทัพนาคไปช่วยอรชุนรบ ในวันที่ 8 อิราวัตได้สู้กับศกุนิ และสังหารน้องชายหกคนของศกุนิ ทำให้อลัมพุษะ รากษสของฝ่ายศัตรู เข้ามาช่วยศกุนิ อิราวัตเข้าต่อสู้จนอลัมพุษะเพลี่ยงพล้ำ อลัมพุษะจึงแปลงกายเป็นนกเหยี่ยวเข้าจิกตีนาคอิราวัตบาดเจ็บ จากนั้นอลัมพุษะจึงร่ายเวททำให้อิราวัตร่างกายแข็งทื่อหยุดอยู่กับที่ อลัมพุษะจึงใช้ดาบตัดเศียรอิราวัตขาดออกจากร่าง อิราวัตจึงตายในสนามรบอย่างสมศักดิ์ศรี ส่วนอลัมพุษะตายในคืนวันที่ 14 โดยฝีมือของฆโฎตกัจ
เขา (แก้ความกำกวม)
เขา เป็นธรณีสัณฐานที่ยกสูงกว่าบริเวณแวดล้อม
คำว่า เขา อาจหมายถึง
นายก
คำว่า "นายก" หมายความว่า ผู้นำ หรือผู้เป็นหัวหน้า เช่น นายกราชบัณฑิตยสถาน นายกสมาคม นายกสโมสร
คำสำคัญ "นายก" อาจหมายถึง
ขุนแผน
ขุนแผน หรือชื่อเดิม พลายแก้ว เป็นตัวเอกของวรรณคดีไทย เรื่อง ขุนช้างขุนแผน
ขุนแผนหรือพลายแก้ว เป็นลูกของขุนไกรพลพ่าย และนางทองประศรี เกิดที่จังหวัดสุพรรณบุรี ขุนไกรพลพ่ายเป็นทหารในสมเด็จพระพันวษาแห่งกรุงศรีอยุธยา รับราชการอยู่ที่เมืองสุพรรณบุรี ขุนไกรพลพ่ายทำความผิดจึงโดนสมเด็จพระพันวษาสั่งประหารชีวิต นางทองประศรีกลัวความผิดจึงพาขุนแผนหนีไปอยู่บ้านญาติฝ่ายขุนไกรพลพ่ายที่เมืองกาญจนบุรี
พลายแก้วบวชเป็นเณรที่วัดส้มใหญ่จนสำเร็จวิชาเมื่ออายุ 15 ปี จากนั้นย้ายกลับมายังวัดป่าเลไลยก์วรวิหาร โดยเป็นศิษย์ของสมภารมี จังหวัดสุพรรณบุรีแล้วไปเรียนต่อที่วัดแค โดยเป็นศิษย์ของสมภารคง และได้พบกับขุนช้างและนางพิมซึ่งเป็นเพื่อนบ้านกันมาในสมัยเด็กอีกครั้ง พลายแก้วชอบพอกับนางพิม สุดท้ายได้สึกจากเณร และได้นางพิมเป็นภรรยา รวมถึงนางสายทอง พี่เลี้ยงของนางพิมในคืนเดียวกัน
พลายแก้วแต่งงานกับนางพิมได้ไม่นานก็ได้รับการแต่งตั้งจากสมเด็จพระพันวษาไปตีเมืองเชียงทอง และเชียงอินทร์ พลายแก้วได้นางลาวทอง ลูกสาวนายแคว้นบ้านจอมทองมาเป็นภรรยาคนที่สาม หลังจากรบชนะกลับมา สมเด็จพระพันวษาได้ปูนบำเหน็จให้เป็น ขุนแผนแสนสะท้าน ต่อมาได้เลื่อนบรรดาศักดิ์เป็นพระกาญจนบุรี และพระยากาญจนบุรี เจ้าเมืองผู้ครองกาญจนบุรี
ผู้แต่ง
คือ รัชกาลที่ ๒:: แต่งตอนพลายแก้วเป็นชู้กับนางพิม ขุนแผนขึ้นเรือนขุนช้าง ขุนแผนเข้าห้องนางแก้วกิริยา ขุนแผนพานางวันทองหนี
รัชกาลที่ ๓:: แต่งตอนขุนช้างขอนางพิมและขุนช้างตามนางวันทอง
สุนทรภู่ :: แต่งตอนกำเนิดพลายงาม
ครูแจ้ง :: แต่งตอนกำเนิดกุมารทอง ขุนแผนพลายงามแก้พระท้ายน้ำ สะกดพระเจ้าเชียงใหม่และยกทัพกลับ จระเข้เถรขวาด
ขุนแผนมีภรรยาทั้งหมด 5 คน เรียงตามลำดับดังนี้
ขุนแผนได้เรียนรู้คาถาวิชาต่างๆ ในสมัยที่บวชเป็นเณร ตัวอย่างคาถาที่มีได้แก่ คาถามหาละลวย วิชาคงกระพันชาตรี วิชามหาเสน่ห์ วิชาสะเดาะกลอน การเสกกุมารทอง การควบคุมผีพรายหรือโหงพราย
นอกจากนี้ขุนแผนยังมีของวิเศษ 3 อย่างสำคัญ ดังนี้ส่วนหนึ่งบทเสภาจากวรรณคดี ขุนช้าง-ขุนแผนที่แต่งขึ้น ซึ่งกล่าวถึงการเรียนวิชาอาคมของขุนแผน เป็นบทเสภาที่ไพเราะแสดงถึงพรสวรรค์และความชำนาญในการใช้คาถาอาคมของขุนแผน
ซึ่งด้านการเรียนวิชาอาคมนั้นก็ตกทอดมาถึง 'พลายงาม' ลูกของของขุนแผนกับนางวันทองด้วย ครั้งเมื่อเดินทางหนีออกจากบ้านของขุนช้างจากสุพรรณบุรีเพื่อไปอยู่กับย่า คือ 'นางทองประศรี' ที่กาญจนบุรี โดยเรียนผ่านตำราหนังสือต่าง ๆ ที่เป็นของขุนแผนที่เก็บไว้ในตู้ที่บ้านของนางทองประศรีผู้เป็นแม่ ในการเรียนนั้นพลายงามมี 'นางทองประศรี' ผู้เป็นย่าคอยสอนให้ ดังปรากฏในกลอนบทที่ว่าในภาพยนตร์เรื่องขุนแผน พ.ศ. 2545 ขุนแผนรับบทโดยวัชระ ตังคะประเสริฐ
ได้มีการนำตัวละครขุนแผน มาเป็นตัวละครหลักในละครย้อนยุคเรื่อง ขุนแผนแสนสะท้าน ใน พ.ศ. 2560 โดยเป็นละครที่ดำเนินเรื่องหลังจากขุนแผนได้รับปูนบำเหน็จเป็นขุนแผนแสนสะท้าน และได้เข้ามาเป็นเจ้าเมืองด่านกาญจนบุรี แสดงโดย ณ ภพ ประสบลาภ ออกอากาศทาง ช่องจ๊ะทิงจา
ขุนแผน (แก้ความกำกวม)
ขุนแผน อาจหมายถึง
เฮเลน ฮันต์
เฮเลน ฮันท์ () เกิดเมื่อวันที่ 15 มิถุนายน ค.ศ. 1963 เป็นนักแสดงชาวอเมริกัน โด่งดังจากบทบาทในซิทคอมทางโทรทัศน์เรื่อง Mad About You
เฮเลน ฮันท์เกิดมา ในครอบครัว ที่รายรอบด้วยศิลปิน เดินทางไปมาระหว่าง แอลเอ กับนิวยอร์ก เพื่อติดตามพ่อที่เป็นผู้กำกับละครเวที และครูฝึกสอน การแสดง ส่วนแม่เป็นช่างภาพ เธอเริ่มการแสดงทางโทรทัศน์เมื่ออายุได้ 9 ขวบ แต่ก็ได้แสดงในภาพยนตร์ที่ไม่ค่อยมีคนรู้จักเรื่องแรกเรื่อง Rollercoaster เธอศึกษาจบจาก Providence High School ที่ Burbank ในแคลิฟอร์เนีย เข้าศึกษาต่อระดับมหาวิทยาลัยที่ University of California Los Angeles หลังจากนั้นเธอเริ่มเล่นซีรีส์ตลกเรื่อง It Takes Two ในปี 1982 และมีเรื่อง Girls Just Want to Have Fun ซึ่งแสดงคู่กับ Sarah Jessica Parker ตามด้วย Peggy Sue Got Married ที่เธอ ได้แสดงกับ Kathleen Turner และ Nicolas Cage
ในปี 1987 ได้แสดงร่วมกับ แมททิว บรอเดริก เรื่อง Project X ซึ่งต่อมาทั้งคู่เป็นแฟนกันในชีวิตจริง จนเธอมาโด่งดังมากกับ เรื่อง Mad About You ซีรีส์ทางช่อง NBC และเมื่อถ่ายทำ มาถึงปี 1999 เธอก็ได้ รับค่าตัวถึง หนึ่งล้านเหรียญ ต่อหนึ่งตอน จากนั้นมีผลงานเรื่อง The Waterdance ชื่อเสียง ที่เธอได้รับ จากการแสดง ทางโทรทัศน์ ทำให้เธอ เริ่มได้รับ ข้อเสนอ จากบริษัท ภาพยนตร์ ให้แสดงใน ภาพยนตร์ ทุนสร้างสูง หลายๆเรื่อง อย่างเรื่อง Twister ตามมาด้วย As Good As It Gets ที่เธอแสดงร่วมกับ Jack Nicholson ในปี 1997 และทำให้ ทั้งคู่ได้รับ รางวัลออสการ์ ในสาขาดารานำไปครอง
แต่แล้วในปี 1998 เธอก็หันไปเล่นละครเวทีอีกกับบทละครของ Shakespeare เรื่อง Twelfth Night และยังมารับบทนำคู่กับ Kevin Spacey และหนุ่มน้อย Joel Osment ในภาพยนตร์เรื่อง Pay It Forward และต่อจากนั้นแสดงกับ Mel Gibson ในภาพยนตร์เรื่อง What Women Want และประกบกับเจ้าของ ออสการ์หลายตัวอย่าง Tom Hanks ในเรื่อง Cast Away
ด้านชีวิตส่วนตัว เธอหย่าขาดจาก Hank Azaria ในปี 2000
เดอร์บัน
เดอร์บัน (Durban) (ซูลู: "eThekwini") เป็นเมืองที่มีประชากรมากเป็นอันดับสองของประเทศแอฟริกาใต้ เป็นส่วนหนึ่งของเขตการปกครองมหานคร eThekwini
เดอร์บันเป็นนครที่ใหญ่ที่สุดใน KwaZulu-Natal และมีท่าเรือที่จอแจที่สุดในทวีปแอฟริกา
และด้วยอากาศแบบเขตร้อน (ซับทรอปิคอล) และหาดทรายต่าง ๆ ทำให้มันเป็นศูนย์กลางการท่องเที่ยวขนาดใหญ่อีกด้วย
จากการสำรวจเมื่อ พ.ศ. 2550 เมืองมีประชากรเกือบ 3.5 ล้านคน
เดอร์บันมีพื้นที่แผ่นดิน 2,292 ตร.กม. ซึ่งโดยเปรียบเทียบแล้วใหญ่กว่าเมืองอื่น ๆ ในแอฟริกาใต้ ทำให้มันมีความหนาแน่นของประชากรต่ำ คือ 1,513 คน/ตร.กม.
กังหันลมวินด์มิลล์
กังหันลมวินด์มิลล์ () เป็นกังหันลมประเภทหนึ่ง ทำงานในการเปลี่ยนพลังงานลมไปหมุนเพื่อใช้ในการทำงานประเภทอื่น กังหันลมวินด์มิลล์นิยมถูกใช้สำหรับโรงโม่ โดยใช้พลังงานลมในการบดอัดธัญพืชหรือเมล็ดพันธุ์ให้ละเอียด นอกจากนี้ยังมีใช้ในการวิดน้ำอีกด้วย
กังหันลมวินด์มิลล์ มีหลายประเภท เช่น
โซเลห์ ซุนดาวา
โซเลห์ ซุนดาวา () นักมวยสากลชาวอินโดนีเซีย เกิดเมื่อ 18 กรกฎาคม พ.ศ. 2516 สถิติการชก 24 ครั้ง ชนะ 15 (น็อค 8) เสมอ 2 แพ้ 7 
ซุนดาวาเริ่มชกมวยสากลอาชีพครั้งแรกเมื่อ 9 กรกฎาคม พ.ศ. 2537 ชนะคะแนนอาหมัด ฟานดี้ จากนั้นในการชกครั้งต่อมาก็ขึ้นชิงแชมป์อินโดนีเซียรุ่นซูเปอร์แบนตัมเวทเมื่อ 23 มิถุนายน พ.ศ. 2538 แต่ทำได้แค่เพียงเสมอกับอาหมัด ฟานดี้ ซุนดาวาขึ้นชกแก้มืออีกครั้งและเป็นฝ่ายชนะคะแนนอาหมัด ฟานดี้ได้เมื่อ 13 กรกฎาคม พ.ศ. 2539 ได้ครองแชมป์อินโดนีเซีย แม้ว่าในการชกครั้งถัดมาจะชกนอกรอบแพ้คะแนนอาหมัด ฟานดี้ไป ต่อมา ซุนดาวาขึ้นชิงแชมป์อินโดนีเซียรุ่นเฟเธอร์เวทที่ว่าง แต่ไม่สำเร็จ โดยเป็นฝ่ายแพ้น็อคไมค์ เซียนตูรี ยก 3 
ต่อมา ซุนดาวาขึ้นชิงแชมป์ PABA รุ่นเฟเธอร์เวท ชนะน็อค ปาร์ค ยองวูน ยก 5 เมื่อ 31 สิงหาคม พ.ศ. 2542 ป้องกันตำแหน่วงไว้ได้ 5 ครั้ง รวมทั้งชกชนะน็อคเลิศไทย ใหม่เมืองคอนด้วย ก่อนจะเสียแชมป์ให้คริส จอห์นไปเมื่อ 9 พฤศจิกายน พ.ศ. 2544 หลังจากเสียแชมป์ไปแล้ว ซุนดาวายังขึ้นชกชนะเป็นส่วนใหญ่ มีที่ไปแพ้น็อค เบน ครูซ ยก 3 ที่ออสเตรเลียเมื่อ พ.ศ. 2546 เท่านั้น ซุนดาวาได้มีโอกาสชิงแชมป์ PABA อีกครั้งเมื่อ 18 กุมภาพันธ์ พ.ศ. 2547 โดยขึ้นชิงแชมป์ในรุ่นไลท์เวทแต่ก็ได้แค่ชิงเมื่อเป็นฝ่ายแพ้น็อคประเวศน์ ศักดิ์เมืองแกลง ยก 6 ซุนดาวาหยุดชกไปปีหนึ่ง กลับมาชกอีกครั้งเมื่อ 19 พฤษภาคม พ.ศ. 2548 แต่ทำได้เพียงแพ้คะแนน โมเซส เซอราน จากนั้น ซุนดาวาจึงแขวนนวมไป
อรอนงค์ ปัญญาวงศ์
อรอนงค์ ปัญญาวงศ์ เป็นนางสาวไทยคนที่ 30 พ.ศ. 2535 ต่อมาได้เป็นนักแสดง มีผลงานทางด้านการแสดงอีกมากมาย
อรอนงค์เกิดวันที่ 27 ธันวาคม พ.ศ. 2515 ที่จังหวัดเชียงใหม่ เป็นบุตรคนที่ 6 จากทั้งหมด 7 คนของชม และวิไล ปัญญาวงศ์ ครอบครัวมีฐานะยากจน ได้ทุนการศึกษาเพื่อเรียนต่อในระดับอุดมศึกษา จบการศึกษาที่วิทยาลัยนาฏศิลป์เชียงใหม่และได้เป็นนางสาวไทยปี พ.ศ. 2535 เมื่อวันที่ 28 มีนาคม พ.ศ. 2535 ได้เรียนต่อปริญญาตรีที่ คณะศิลปกรรมศาสตร์ จุฬาลงกรณ์มหาวิทยาลัยและเป็นตัวแทนสาวไทยเข้าร่วมประกวดนางงามจักรวาล 1992 ที่ปีนั้นประเทศไทยเป็นเจ้าภาพจัดที่ศูนย์ประชุมสิริกิติ์
อรอนงค์เปลี่ยนนามสกุล ปัญญาวงศ์ เป็น อาวะกุล เพราะสมรสกับนายชินวุธ อาวะกุล ลูก 2 คนชื่อ น้องอองตองและน้องอองรี
เบ้งตัด
เบ้งตัด (; ) เป็นขุนนางคนหนึ่งในสามก๊ก มีนิสัยกลับกลอก เป็นคนหลายนาย เป็นเพื่อนสนิทของเตียวสงและหวดเจ้ง ตอนแรกเริ่ม เบ้งตัดเป็นขุนนางของเล่าเจี้ยงเจ้าแคว้นเสฉวน ต่อมาเตียวสงคิดจะช่วยเหลือเล่าปี่ยึดครองเสฉวน จึงสมคบกับหวดเจ้งและเบ้งตัดในการช่วยเล่าปี่ ถึงแม้เตียวสงจะถูกเล่าเจี้ยงสังหารก่อนที่การจะสำเร็จ แต่หวดเจ้งและเบ้งตัดก็ได้ช่วงเหลือเล่าปี่จนได้ขึ้นครองเสฉวนแทนเล่าเจี้ยง
ต่อมา เบ้งตัดถูกส่งไปรักษาซ้างหยง (ในสามก๊กฉบับไทยใช้ว่า ซงหยง ซึ่งไปซ้ำกับอีกเมืองหนึ่ง) พร้อมกับเล่าฮอง เมื่อกวนอูเสียทีลิบองต้องเสียเมืองเกงจิ๋ว กวนอูได้ส่งเลียวฮัวไปขอความช่วยเหลือจากเบ้งตัดและเล่าฮอง แต่ทั้งสองไม่ให้ความช่วยเหลือ ต่อมา กวนอูถูกลิบองจับตัวได้และถูกประหาร เบ้งตัดกลัวความผิดที่ตนมีส่วนทำให้กวนอูตายจึงหนีไปสวามิภักดิ์ต่อโจผี ส่วนเล่าฮองได้กลับมาหาเล่าปี่ และถูกเล่าปี่ประหาร
หลังจากพระเจ้าเล่าปี่สวรรคต ขงเบ้งได้ออกศึกภาคใต้ปราบเบ้งเฮ็กสำเร็จ จึงยกทัพบุกวุยก๊ก เวลานั้น เบ้งตัดได้เปลี่ยนใจกลับมาสวามิภักดิ์ต่อจ๊กก๊กโดยส่งจดหมายมาขอสวามิภักดิ์ถึงขงเบ้ง และบอกว่าจะร่วมมือกับขงเบ้งเข้าตีลกเอี๋ยงของพระเจ้าโจยอย เพื่อลบล้างความผิดที่เคยก่อไว้ แต่ซินหงีและซินต๋ำ ขุนนางในเมืองส้างหยงที่จงรักภักดีต่อวุยก๊ก ได้ส่งจดหมายลับถึงสุมาอี้ บอกแผนการของเบ้งตัด สุมาอี้จึงยกทัพไปส้างหยงเพื่อปราบเบ้งตัด ในศึกครั้งนี้ ซิหลงต้องสิ้นชีพในการรบ แต่ในที่สุดเบ้งตัดก็ถูกสังหารโดยซินต๋ำ
วิลเลียม ชอกลีย์
วิลเลียม ชอกลีย์ (William Bradford Shockley) (13 กุมภาพันธ์, พ.ศ. 2453  - 12 สิงหาคม พ.ศ. 2532) นักฟิสิกส์และนักประดิษฐ์ชาวอังกฤษสัญชาติอเมริกันผู้ร่วมค้นคิดและประดิษฐ์ทรานซิสเตอร์
ชอกลีย์ ร่วมกับ "จอห์น บเตน" ได้ประดิษฐ์ทรานซิสเตอร์ได้เป็นผลสำเร็จ ทำให้นักประดิษฐ์ทั้งสามคนได้รับรางวัลโนเบลสาขาฟิสิกส์ประจำปี พ.ศ. 2499 ความพยายามของชอกลีย์ในการผลิตทรานซิสเตอร์ทางการค้าระหว่างช่วง พ.ศ. 2493 - พ.ศ. 2512 ทำให้เกิด “ซิลิคอนแวลเลย์” ขึ้นที่รัฐแคลิฟอร์เนียซึ่งกลายเป็น “ดง” แห่งนวัตกรรมทางอีเลกทรอนิกส์ดังที่เห็นในปัจจุบัน ในช่วงชีวิตหลังๆ ชอกลีย์หันกลับมาทางด้านการศึกษาและวิจัยโดยเข้าเป็นศาสตราจารย์ที่มหาวิทยาลัยสแตนฟอร์ดและต่อมากลายเป็นผู้สนับสนุนด้านสุพันธุศาสตร์ (eugenics) หรือวิชาว่าด้วยการบำรุงพันธุ์มนุษย์อย่างแข็งขัน
วิลเลียม ชอกลีย์เกิดในลอนดอนมีบิดามารดาเป็นชาวอเมริกันและเติบโตในแคลิฟอร์เนีย ได้ปริญญาตรีวิทยาศาสตร์บัณฑิตจากสถาบันเทคโนโลยีแคลิฟอร์เนียเมื่อ พ.ศ. 2475 ขณะเป็นนักศึกษาชอกลีย์แต่งานกับ "ยีน เบลีย์" ชาวไอโอวาเมื่อเดือนสิงหาคม พ.ศ. 2476 และมีบุตรสาว 1 คนในปีต่อมา ชอกลีย์ได้ปริญญาเอกจากสถาบันเทคโนโลยีแมสซาชูเสตส์เมื่อ พ.ศ. 2479 โดยทำวิทยานิพนธ์ชื่อ “แถบอิเลกทรอนิกส์ในเกลือแกง” (Electronic Bands in Sodium Chloride) ซึ่งได้รับคำแนะนำจากอาจารย์ที่ปรึกษาชื่อ จอห์น สเลเตอร์ หลังได้ปริญญาเอก ชอกลีย์ได้เข้าทำงานร่วมกับ "คลินตัน เดวิสสัน" หัวหน้าทีมที่หอทดลลองเบลล์ในนิวเจอร์ซีย์ ในปี พ.ศ. 2481 ก็ได้รับสิทธิบัตรฉบับแรกจากการจดลิขสิทธิ์เรื่อง “อุปกรณ์ปล่อยประจุอิเล็กตรอน” ในเครื่องเพิ่มอิเล็กตรอน
ดอนดอน คอนเซปชั่น
ดอนดอน คอนเซบชั่น (Don Don Concepcion) นักมวยสากลชาวฟิลิปปินส์ เกิดเมื่อ 1 พฤศจิกายน พ.ศ. 2520 ที่เมืองเกซอนซิตี้ ประเทศฟิลิปปินส์ สถิติการชก 27 ครั้ง ชนะ 20 (น็อค 10) เสมอ 1 แพ้ 6 
คอนเซปชั่น ขึ้นชกมวยสากลครั้งแรกเมื่อ 31 สิงหาคม พ.ศ. 2538 ชนะน็อค เจอร์รี อะราโกนา ยก 1 จากนั้นขึ้นชกชนะเป็นส่วนใหญ่ จนได้ชิงแชมป์เงารุ่นแบนตัมเวท WBO เมื่อ 30 เมษายน พ.ศ. 2540 ชนะคะแนน วิหค จ๊อกกี้ยิมที่ ฟิลิปปินส์ ได้แชมป์มาครอง และขึ้นชกป้องกันตำแหน่งได้ 1 ครั้งเมื่อ 6 ธันวาคม พ.ศ. 2540 ชนะคะแนน ฮวาง ยุนจิน ที่ ฟิลิปปินส์ แล้วได้สละแชมป์ไป คอนเซปชันเคยเดินทางไปชกที่กวม ญี่ปุ่นและฮาวาย ซึ่งชกชนะเป็นส่วนใหญ่ คอนเซปชันขึ้นชิงแชมป์ฟิลิปปินส์รุ่นแบนตัมเวทเมื่อ 25 พฤศจิกายน พ.ศ. 2543 แพ้คะแนน อับเนอร์ กอร์เดโร ไม่ได้แชมป์ จากนั้น เดินทางไปชิงแชมป์ NABF รุ่นซูเปอร์แบนตัมเวทที่ว่างเมื่อ 7 มกราคม พ.ศ. 2544 แพ้น็อค อิสราเอล วาสเควซ ยก 3 ที่สหรัฐ จากนั้นก็แขวนนวมไป
ภาคใต้ ลิโพวิตันดี
ภาคใต้ ลิโพวิตันดี สถิติการชก 8 ครั้ง ชนะ 2 แพ้ 6
ซุน ชุนกวอน
ซุน ชุนกวอน (Soon Chun Kwon) นักมวยสากลชาวเกาหลีใต้ เกิดเมื่อ 24 เมษายน พ.ศ. 2502 ที่เมือง Kyonkido สถิติการชก 35 ครั้ง ชนะ 27 (น็อค 18) เสมอ 3 แพ้ 5